text:
भोजपुरी के चर्चित अदाकारा अक्षरा सिंह के अबही ले भोजपुरिया दर्शक रोमांटिके अंदाज़ में देखत आ पसंद करत आइल बाड़े बाकि पहिला बेर अक्षरा सिंह के एगो अनोखा अंदाज़ दर्शकन के खूब लुभावे लागल बा आ देखे वाला लोग थपड़ी पीटे ला मजबूर होखत बा.
अक्षरा सिंह के इ अनोखा अंदाज़ लउकत बा निर्देशक कुमार विकल के फिलिम “करेला कमाल धरती के लाल” में. साल २०१४ के पहिलका रिलीज एह फिलिम के बनवले बाड़े यु एस प्रसाद.
एहमें पवन सिंह, मोनालिसा, अंजना सिंह, संचित कुमार वगैरह कलाकारन के बीच अक्षरा के कातिलाना आ खूंखार अंदाज़ दर्शकन के बहुते रोमांचित करत बा. अक्षरा बतावत बाड़ी कि उनुका ला इ नया प्रयोग रहुवे. जब कुमार विकल एह किरदार का बारे में बतवले तबहिए उ एकरा के करे ला बहुते उछाह में आ गंइल रही.
रिलीज का बाद जब उ आमदर्शकन का साथे एह के देखली त उनुका हर सीन आ संवाद प दर्शकन के ताली सुन के बहुते सुकून मिलल.
अब एकरा बाद अक्षरा के रिलीज होखे वाली फिलिम “प्रतिज्ञा २” बा जवना में उ एगो बार गर्ल के भूमिका में बाड़ी. एहु फिलिम में अक्षरा प फिलिमावल एगो गाना आजुकाल्हु भोजपुरी जगत में धूम मचवले बा.
(उदय भगत)


c: text/html

text:
हमनी के धरती मईया के, सबसे सुनर आ नीमन देश, भारत के रहेवाला हईं सन। एह बात के गुमान त हरदम रहेला,बाकी एकरो से बड़हन गुमान के बात ई बा कि, हमनी के भोजपुरिया माटी आ पानी में सनाईल बानी सन। हमनी के एही देशवा में कईसन-कईसन माटी आ पानी होखेला ई त हमनी के कुछ घूम-फिर के आ कुछ पढ के जानते बानी सन, ओही में एगो ई भोजपुरिया माटी-पानी भी बा। एकरा के एगो संजोगे कहल जाई कि, जहां-जहां भोजपुरिया लोग बसल बा,
ओहिजा के पानी मीठ होखेला आ ओहिजा के माटी में उपज भी खूब होखेला। इहे कारण बा कि भोजपुरियन के सुभाव भी मीठ होखेला आ ईहंवा के लोग दोसरा के कुछ देहला पर, बाडा खुश खेलन।खारा आ नमकीन पानी आदमी के सुभाव पर भी असर डालेला, जवना से उनकर मिजाज खारा आउर नमकीन हो जाला। ई त
भगवान के कृपा बा कि हमनी के भोजपुरिया माटी में बानी सन, कि आतना मीठ आ दानी कहातानी सन। ए भईया, ई कवनो अपना माटी के बडाई नईखी करत, एकर परमान भी बा, जईसे भोजपुरियन के ”माई” कहला में, जवन मीठास होखेला,उ कहियो ”मम्मी” में ना मिली। जब बड़-बुढ लोग लईकन के, अरे बबुआ आ बाचवा कह के बोलावेलन त लागेला कि उनका बोलिया से मधु टपकता।
एही से एगो कहावत कहल जाला कि ‘ ई ह भोजपुरीया माटी, ना केहु आंटल बा ना आंटी ‘ साचहुं में भईया, ई भोजपुरीया माटी के सोन्हाई आ एकर पानी के मीठास के मुकाबला करे वाला, केहु नईखे। भोजपुरी भाषा के कमाल त एकर मीठास बड़ले बा लेकिन एकर एगो आउर कमाल ई बा कि सुने वाला पर एकर असर आतना जोर से होखेला कि उ झकझोर देला आ नाहियों मन रहला पर, भाषा के कमाल से आदमी, उ काम करे लागेलन।देश के आजादी के लड़ाई में गांव-गंवर्इ के मेहरारू जांत-ढेंका चलावत में जब गीत गावऽ सन कि, ‘ सुभाष,भगत,अजाद गाँधी जी के अइले जमाना, पिया जेल खाना चलऽ त ढेर मरद जे आजादी के मतलब ओतना ना जानत रहलें , उहो लड़ार्इ में कूद गर्इलन। दोसरो भाषा बोले वाला लोग जब,
भोजपुरिया माटी से गुजरे लन आ मार्इ के गीत जइसे ‘निमिया के डाढ़ी मर्इया आ सुगवा के मरबो धेनुश से उनका कान में जाला त खाड़ होके लोग सुने लागेला ।
ई भोजपुरिया माटी के कमाल ना त आउर का कहल जाई। भोजपुरी में विरता के बखान जब होला त, ओकरो कवनो जवाब नईखे। चाहे आल्हा-उदल के कहानी बा चाहे ‘ बाबू वीर कुंवर सिंह तेगबहादुर ‘ के गीत होखे। सिंगार रस के भोजपुरी कविता आ गीत के त कुछ कहहीं के नइखे, अईसन लागे ला जईसे दुल्हा-दुलहिन सांचो के राम-सीता के रूप ले लेले बाडन। अउर आज भी बरका से बरका शहर के बिलडिंग,फलैट मे भी उ अपनापन अउर मजा नईखे जवन आपन गाव के टूटही पलानीये(मरईये) मे बा,कतनो लिखब नू आपन भोजपुरी माई के प्रेम सनेह अउर वरन कबो पुरा ना रही ,सचमुच हमनी के एह भाषा एह माटी के कर्जदार बानी सन, आ एकर बदला हमनी के कुछुओ क के ना चुका सकऽतानी सन।

robotstxt: allowed

filter: keep


text:
गोरखपुर जंक्शन रेलवे स्टेशन
गोरखपुर रेलवे जंक्शन भारतीय राज्य उत्तर प्रदेश के गोरखपुर शहर में बा आ हेइजे उत्तर पूर्व रेल मंडल के मुख्यालय भी हवे। कई लाइन इहाँ आ के मिले लीं जे उत्तर प्रदेश आ बिहार के उत्तरी तराई वाला इलाका के परिवहन ब्यवस्था खाती बहुत महत्व के बाड़ी।
गोरखपुर रेलवे जंक्शन पर दुनिया के सभसे बड़हन प्लेटफार्म मौजूद बा जे 1.34 किलोमीटर (0.83 मील) लंबाई के बा।
शहर गोरखपुर आ आसपास के उपनगरी इलाका खाती एह जंक्शन के अलावा अउरी 10 गो स्टेशन बाने: गोरखपुर कैंट, डोमिनगढ़, सहजनवा, सीहापार, मनीराम, नकहा जंगल, कुसुमी, जगतबेला, आ उनौला।


text:
बलमा बढ़ जाए आगा, मोहे टारी ए सखी,
जब से धइले बा फेसबुक के बेमारी ए सखी ।
आधी-आधी रतिया ले नेटवा चलावेला,
अपने ना सुते संगवे सभे-के जगावेला।
टीना जस गरम होखे बिपती भारी ए सखी,
जब से धइले बा फेसबुक के बेमारी ए सखी ।
बेरि-बेरि बाजे टुन-टुन कबहीं थरधराला,
बड़का भिनुसहरा ले जानू काथी जोहाला ।
नित भहरत बा नाता के दोचारी ए सखी
जब से धइले बा फेसबुक के बेमारी ए सखी ।
आँख धंसि जोत घटी दरद बढ़ी पीठी के,
मेल मैसेज कबहीं ना परतर दी चिट्ठी के ।
मानस ना पैणाली छूटी इयारी ए सखी,
जब से धइले बा फेसबुक के बेमारी ए सखी ।
- दिलीप पैणाली
सैखोवाघाट
तिनसुकिया
असम


text:
अनार
अनार (Punica granatum) एक ठो फलदार फेड़ होला। एकर झांग नियर फेड़ बनस्पति बिज्ञान के बर्गीकरण में Lythraceae परिवार में रखल जाला आ ई फेड़ मौसम अनुसार पतई गिरा देला। एकर औसत ऊँचाई 5 आ 8 मी (16 आ 26 फीट) होले।
फेड़ में, उत्तरी गोलार्ध में सितंबर से फरवरी के बीच में[1] आ दक्खिनी गोलार्ध में मार्च से मई के बीच के सीजन में फल लागे ला। फल के अन्दर छोट-छोट चमकीला दाना होलें जे गुलाबी से ले के गहिरा लाल रंग के हो सके लें। हर दाना के बीच में एक ठो उज्जर बीया होला आ एकरा चारों ओर रस भरल रहे ला। अनार के फल के सीधे भी खाइल जाला आ जूस भी निकार के पियल जाला। एकरे अलावा एकर दाना आ जूस दुन्नों तरह-तरह के भोजन में, भोजन के सजावे में, आ पियल जाए वाला चीज जइसे स्मूदी या काकटेल इत्यादि में भी डालल जालें।
अनार के मूल स्थान वर्तमान समय के ईरान हवे जहाँ से प्राचीन काल में ई अन्य जगह पहुँचल आ ओही ज़माना से एकरा के भूमध्यसागरीय इलाका आ उत्तरी भारत में उपराजल जाला।[2] स्पेन के कब्जा वाला अमेरिका में ई 16वीं सदी में चहुँपल आ कैलीफोर्निया में 1769 में नया बसे वाला लोग द्वारा ले जाइल गइल।[2]
आज के समय में आनार के खेती पूरा मध्य पूरब आ काकेशस क्षेत्र में, उत्तरी अफिरका आ उष्णकटिबंधीय अफिरका में, भारतीय उपमहादीप में, मध्य एशिया में, दक्खिन पुरुब एशिया के सूखल रहे वाला कुछ इलाका में, आ भूमध्यसागरीय बेसिन के कुछ इलाका सभ में उपजावल जा रहल बाटे।[2] उत्तरी अमेरिका के एरिजोना आ कैलीफोर्निया के कुछ हिस्सा में भी एकर खेती कइल जा रहल बा।[3] हाल के समय में यूरोपीय आ पच्छिमी गोलार्ध में एकर व्यापारिक महत्व बढ़ल बाटे।[2][3]
संदर्भ[संपादन]
- ↑ "Pomegranate". Department of Plant Sciences, University of California at Davis, College of Agricultural & Environmental Sciences, Davis, CA. 2014. पहुँचतिथी 29 January 2017.
- ↑ 2.0 2.1 2.2 2.3 Morton JF (1987). "Pomegranate, Punica granatum L." Fruits of Warm Climates. Purdue New Crops Profile. पप. 352–5. पहुँचतिथी 2012-06-14.
- ↑ 3.0 3.1 "Pomegranate. California Rare Fruit Growers". Crfg.org. पहुँचतिथी 2012-06-14.


text:
जिला वाराणसी, ब्लाक चिरईगांव, गांव भगतुआ। एक तो जइसे तइसे करके गांव में स्वास्थ्य केन्द्र बनी आउर बन जाई तो चालू ना होई। जइसे भगतुआ के स्वास्थ्य केन्द्र बनले एक साल हो गयल। लेकिन अभई तक चालू ना भयल हव। इहां तक कि स्वास्थ्य केन्द्र पे नाम भी ना लिखायल हव कि प्राथमिक स्वास्थ्य केन्द्र हव कि उपकेन्द्र हव।
इ गांव में रहे वाले जगन्नाथ उपाध्याय आउर सीमा के कहब हव कि इ स्वास्थ्य केन्द्र बनले लगभग एक साल से जादा होत हव। लेकिन एके बनले कउनों फायदा नाहीं हव। जब से इ बनल हव तब से एही तरे बन्द पड़ल हव। आउर जब कोई के कुछ होला तो इहां से पच्चीस किलो मीटर दूर बनारस या ब्लाक पे जाये के पड़ला। दिन में तो कइसो कइसो लेाग पहुच जाला। लेकिन रात बिरात के अउरो परेशानी उठावे के पड़ला। इ गांव के कान्ति आउर अमित उपाध्याय के कहब हव कि स्वास्थ्य केन्द्र बन के पड़ल हव। नाही एकर नाम हव आउर नाहीं इ चालू होत हव। इ स्वास्थ्य केन्द्र के हैण्डपम्प पे गांव वालन कपड़ कचारअलन।
इ स्वास्थ्य केन्द्र के बारे में गांव के प्रधान उमेष यादव बतइलन कि इ प्राथमिक स्वास्थ्य केन्द्र हव। आउर एके चालू करवावे खातिर एक साल पहिले अप्लिकेशन देहले रहली। लेकिन अभई तक कउनों डाक्टर नियुक्त ना भइलन। फिर से कोशिश करत हई कि चालू हो जाए आउर कब तक चालू होई कुछ कहल नाहीं जा सकत। एही तरे जिला वाराणसी, ब्लाक काशी विद्यापीठ, गांव कोटवां के स्वास्थ्य केन्द्र के। इहां के हैण्डपम्प उखड़, गएल हव, आगे के मेन गेट भी गायब हव। इंहा के एको कमरा में दरवाजा भी नहीं हव, इंहा कउनों रूप में कोई पेशाब करअला त कउनों में शौच खातिर के जाला।
इ हाल हव कोटवां के स्वास्थ्य केन्द्र के। जवन दू साल पहिले बनल हव। यहां के अलीम अंसारी, शाहिद जमाल आउर अन्य कुछ लोग बतइलन कि जब से इ बनल हव इहां एको ठे डाक्टर नर्स या कउनो भी सरकारी आदमी नहीं अइलन। इहां के शाहिद जमाल बतइलन कि जब स्वास्थ्य केन्द्र के हैण्डपम्प बनत रहल आउर हैण्डपम्प के कुछ सामान घट गएल तब हम इंहा के प्रधान हाजी मुन्रूद्दीन से कहे कि हैण्डपम्प खातिर के कुछ सामान चहत हव त उन भगा देलन। कुछ लोगन बतइलन कि अगर स्वास्थ्य केन्द्र बन जात त हमने के केतना आराम हो जात। हमने के इहां से लगभग छः किलोमीटर दूर दवाई लेवे जायके पड़ला। लेकिन इहां के प्रधान सुनियन तब तो।
स्वास्थ्य केन्द्र के लेके जब कोंटवा के प्रधान हाजी मुन्रूद्दीन से सम्पर्क करल गएल त उन बात नाहीं कइलन आउर कउनों भी सवाल के जवाब देबे से मना कर देहलन।
जिला वाराणसी, ब्लाक चिरईगांव, गांव भगतुआ। एक तो जइसे तइसे करके गांव में स्वास्थ्य केन्द्र बनी आउर बन जाई तो चालू ना होई। जइसे भगतुआ के स्वास्थ्य केन्द्र बनले एक साल हो गयल। लेकिन अभई तक चालू ना भयल हव। इहां तक कि स्वास्थ्य केन्द्र पे नाम भी ना लिखायल हव कि प्राथमिक स्वास्थ्य केन्द्र हव कि उपकेन्द्र हव।


text:
प्रेम इंटरटेनमेंट के बैनर तले निर्मित भोजपुरी फिल्म दहशत का फर्स्ट लुक मुंबई में लॉन्च किया गया। फिल्म के सह निर्माता तृप्ति इंटरटेनमेंट हैं। इस फिल्म के निर्देशक संजय श्रीवास्तव हैं। यह फिल्म असामाजिक तत्वों द्वारा सामाज में फैली गंदगी और समस्याओं से निजात पाने के संघर्ष की लड़ाई है। इस फिल्म से भोजपुरी सिनेमा में अभिनेता सत्येन्द्र कुमार सिंह रफ एन्ड टफ लुक में अपनी अलग पहचान बनाने वाले हैं। जिनका साथ दे रही हैं सिनेतारिका प्रियंका पंडित। इस फिल्म के लेखक राकेश त्रिपाठी हैं। गीतकार राजेश मिश्रा, अशोक सिन्हा व आजाद सिंह के लिखे गीतों को संगीत से सजाया है संगीतकार छोटे बाबा व दामोदर राव ने। छायांकन डी के शर्मा, मारधाड़ बाजी, नृत्य निर्देशन अशोक मयंक व संतोष कुमार, संकलन अजय चौहान का है। मुख्य कलाकार सत्येंद्र कुमार सिंह, प्रियंका पंडित, सत्येन्द्र गिरी, ईनूश्री, राम मिश्रा, धर्मेन्द्र सिंह, संजय वर्मा, संतोष श्रीवास्तव, सी पी भट्ट, नजर अब्बास, साहिल शेख, प्रेरणा सुषमा, प्रतिभा मिश्रा, विक्की बबुआ और बालेश्वर सिंह तथा संजय पाण्डेय हैं। मेहमान भूमिका में सिनेतारिका संगीता तिवारी दर्शकों पर अमिट छाप छोड़ने वाली हैं।
भोजपुरी फिल्म दहशत का फर्स्ट लुक लॉन्च
1 of 1


text:
बलिया में छह गो परिवार उजड़ल
परसो बियफे के रात भइल सड़क दुर्घटना से बलिया जिला के सँवरुपुर गाँव के छह गो परिवार उजड़ गइल. संवरुपुर गाँव के भोला राम के दाह संस्कार कर के लवटत रसड़ा के संवरुपुर गाँव के लोग जवना ट्रैक्टर पर सवार रहे ओकर भिड़न्त राजधानी रोड पर पहाड़पुर गाँव का लगे सामने से आवत ट्रक से हो गइल. बतावल जात बा कि ट्रक के ड्राइवर पियले रहुवे. मरे वालन में सातवाँ आदमी गाजीपुर के बाराचँवर के रहे. घवाहिलन के ले के जब लोग रसड़ा सामुदायिक स्वास्थ्य केन्द्र पर चहुँपल त ओहिजा इलाज के पर्याप्त सुविधा ना रहल. कुछ लोग के बलिया जिला अस्पताल आ दू गो ढेर घवाहिल के बनारस खातिर रेफर कर दिहल गइल. स्वास्थ्य केन्द्र से घवाहिलन के भेजे खातिर एम्बुलेन्स सेवा ना मिल सकल काहे कि रसड़ा केन्द्र के एम्बुलेंस जमाना से खराब बा आ सूचना का बावजूद ओकर मरम्मत नइखे करावल गइल. दुर्घटना के जानकारी मिलते जिलाधिकारी आ कप्तान ओहिजा चहुँपले आ अपना देखरेख में घवाहिलन के भेजे के इन्तजाम करवले.


text:
भोजपुरी सुपरस्टार निरहुआ आ हॉट गर्ल मोनालिसा अभिनीत भोजपुरी फिलिम ‘बीवी नं०-1’ पिछला शुक के बिहार के 70गो सिनेमाघरन में रिलीज भइल आ एकरा शानदार ओपनिंग मिलल बा. रिपोर्ट बा कि सगरी जगहा से हाउसफुल से डबल क्लेक्शन बटोराइल बा. कई जगहा त ई रिकार्ड बनवले बा.
हँसी आ बढ़िया संगीत से भरल एह पारिवारिक मनोरंजक फिलिम के देखे ला मेहरारू आ लइकी सभ अपना पूरा परिवार संगे आवत बाड़ी. पहिला बेर निरहुआ के कइल कॉमेडी एह फिलिम में देखे के मिलत बा आ देखेवालन के ऊ किरदार बहुते पसन्द आवत बा. मोनालिसो के अभिनय के जम के सराहल जात बा.
दपर्ण मूवीज के बैनर तले बनल निर्माता दिनेश अग्रवाल, सुनील जैन आ सुशील जैन के एह फिलिम के निर्देशक अजीत श्रीवास्तव बाड़ें. मुख्य भूमिका में निरहुआ, मोनालिसा, अपूर्वा बिष्ट, आशा तिवारी, अनुप अरोड़ा, रश्मि श्रीवास्तव, प्रकाश जैस आ संजय पाण्डेय बाड़े एह फिलिम में.
(प्रशान्त निशान्त)


text:
तेरह तारीख के चुनाव परिणाम सुनत एगो बाति दिमाग में घूमे लागल. बंगाल में दीदी जीत गइली, तमिलनाडु में अम्मा. राजनीति में सत्ता के गलियारन तक पहुँचे वाला लोग में कबो कवनो भउजी आइल होखसु से याद नइखे आवत. पिछला हफ्ता बात त पहुँचा, पहुँची, पहुँचल के करे के वादा कइले रहीं बाकिर बाति पर टिकल रहि जाव त भला बतकुच्चन कइसन. आजु भउजी के बात बेसी जरुरी लागल एहसे भउजीए में अझुरा गइनी. हँ, त बात होत रहुवे सत्ता के गलियारा में चहुँपे वाला लोग दीदी हो सकेला, अम्मा हो सकेला बाकिर भउजाई ना, से काहे ? जबकि भउजी शब्द में महतारी जइसन आदर आ प्रेमिका जइसन अपनापन दुनु मिल जाले. आम बोलचालो में देखीले कि लोग कवनो औरत के भाभी त बड़ा आराम से कहि देला बाकिर उहे आदमी ओही महिला के भउजी ना कहे.
सवाल उठल स्वाभाविक बा कि अइसन काहे ? कहीं एह चलते त ना कि भाभी में औपचारिकता वाली ध्वनि झलकेला जबकि भउजी में कहीं ना कहीं अपनापन, स्नेह वाली भावना. आ शायद एही चलते भउजी शब्द बोलचाल में कम होत चल गइल आ भाभी बढ़त गइली. फेर सोचनी कि भाभी का साथे जी जोड़ला बिना आदरसूचक ना बन पावे जबकि भउजी में जी हमेशा से जुड़ल बा. आ बात जब भउजी के चलत बा त इहो बता दिहल सही लागत बा कि बड़ भाई के पत्नी के भउजी भा भउजाई आ छोट भाई के पत्नी के भवे भा भवह कहल जाला. आ एही भ धातु से बनल पार्टी भाजपा से हमार निहोरा बा कि सुषमा स्वराज के अगर सुषमा भउजी का रुप में सामने ले आवल जाव त शायद नवहियन के पार्टी से जोड़े में सुविधा होखी.
अलग बाति बा कि भाजपा हर बात का तरह एहू बाति के निर्देश संघ मुख्यालय से मँगवावे में लाग जाई आ जब ले निर्देश आई तब ले कहीं बहुते देर मत हो जाव. एगारह बीते आ चौदह आवे में देरिये कतना लागे के बा.


text:
गाजियाबाद | गाजियाबाद के नेहरू नगर स्थित सरस्वती शिशु मंदिर मे 19/11/2017 के 3 बजे साहित्य संगोष्ठी आ रचनाकार सम्मान समारोह आयोजित भइल रहे । ओहमे गाजियायाबाद के चार रचनाकारन के सम्मानित कइल गइल । सम्मानित रचनाकारन मे इन्द्र प्रसाद अकेला , राजेन्द्र कुमार बंसल , प्रवीण कुमार आ जयशंकर प्रसाद द्विवेदी रहने । ई सम्मान समारोह संस्कार भारती गाजियाबाद पहली बेर शुरू कइलस । संस्कार भारती के संगे संगे “ए जी एस , ग्रूमिंग एकेडमी” अपने ओरी से चारो रचनाकारन के सम्मानित कइलस । गाजियाबाद मे पहली बेर कवनों भोजपुरी कृति खाति रचनाकार के सम्मानित कइल गइल । गाजियाबाद के धरती हिन्दी के साहित्यकारन खाति जानल जाले, उहवाँ भोजपुरी के कवनों कृति के सम्मान मिलल गर्व के बात बाटे ।
सम्मान समारोह के बाद साहित्य संगोष्ठी के आरंभ भइल । जवने मे करीब 35 कवि लोग आपन रचना पाठ कइलन । काल्हु के गोष्ठी के खास विशेषता इ रहे कि हिन्दी , संस्कृत ,पंजाबी आ भोजपुरी सहित चार गो भाषा मे काव्य धारा बहल । काव्य गोष्ठी करीब 4 घंटा ले चलल । गोष्ठी के अध्यक्षता आदरणीया श्रीमति मधु भारती जी आ मंच संचालन डॉ राजीव पांडेय जी कइने ।


text:
जिउतिया से बड कवनो, माई व्रत ना जानेली।
लमहर उमरिया खातिर करsस, एतना लइकन के मानेली।।
बिना खईले पियले , रहेली उपवास।
ओह माई के कबहू, ना टूटे के चाही आश।।
सतपुतिया के सब्जी खाली,मडुवा के उ रोटी।
नोनी के उ साग बनावस, कईसहु जाली घोटी।।
सतपुतिया के पतई पs, खाना देली चिल्हो सियारो के ।
फेड पs राखस भा छत के ऊपर,ई करत रहेली कारो के ।।
जिउतिया के जीवित्पुत्रिका के, नॉव से भी जानल जाला हो।
कुआर महीना के अन्हरिया में, ई परब मनावल जाला हो।।
दीर्घायु लइकन के होखे ,एकरे खातिर करेली।
सगरो दुःख दरदिया सहस,हँस के पीड़ा हरेली।।
घटना दुर्घटना में ,जब केहू भी बच जाला हो।
माई खर जिउतिया कइले रहली,होई जाला हाला हो।।
सतयुग में एगो राजा रहले, उनुकर नाँव जीमूत वाहन रहे।
तबसे शुरू भईल जिउतिया, जेकर आजुओ लोग कथा कहे।।
धौम्य मुनि से सुन के, ए व्रत के, द्रौपदी भी कइले रहली।
जीमूतवाहन के कुश आकृति बना के, पूजा कइले रहली।।
चिल्हो सियार के कथा,लोग आपस में मिल के कहेला।
बडा सभ धयान से सुने, कनवा सटा के रहेला।।
सत पुतिया जइसे फईले, वइसे बढेला वंस।
मानल जाला नोनी साग के, कुछ तs होला अंश।।
एक दिन राजा जीमूतवाहन,संघ पत्नी के गइले ससुरारी।
चारो ओर हsहाकार मचल रहे, रोवत रहली सभ महतारी।।
पुछला पs लोग बतावल, आपाना विथा कहानी के ।
लइकन के एगो गरुड खाs जाला,गोदी सुना भईल केतना जानि के ।।
लईकन के बदले खुद ही ,राजा गइले गरुड के पास।
गरुड जी भी अचंभित भइले,देख के उनकर विश्वाश।।
राजा के बात सुन के ,गरूड जी खुश हो गइले।
स्वर्ग लोक से अमृत लियाके, सभ का के जियइले।।
– दीपक तिवारी
श्रीकरपुर
सिवान


text:
तीन तलाक पर विपक्षी ना नुकुर के काट वाला अध्यादेश
नयी दिल्ली 19 सितम्बर. केन्द्र सरकार आजु तीन तलाक के गैर-कानूनी बनावे वाला अध्यादेश के मंजूरी दे दिहलसी आ राष्ट्रपति के दस्तखत होखते ई कानून बन जाई आ ओकरा बाद अपना बेगम के तिन तलाक देबे वाला शौहर के गम तीन बरीस जेल में रहि के भुगते पड़ी.
जाने जोग बा कि लोकसभा एह विधेयक के मंजूरी दे दिहले रहुवे बाकिर मुल्ला मौलवी के सहारे जिए पनपे वाला देश के विरोधी दल ना चाहत रहलें कि एह तरह के कानूम पारित होखे जवन हलाला के माल मारे से मौलवियन के रोक देव.
अब तलाक मिलल बीबी भा ओकरा नइहर भा ससुरालो के संबंधी का शिकायत पर ओह शौहर के गिरफ्तार कर लीहल जाई जवन अपना बीबी के मुँह से, भा लिख के, भा सोशल मीडिया से, भा कवनो दोसरा तरीका से तील तलाक दिहले होखी. ओह शौहर के मजबूरी होखी कि अपना बीबी आ बचवन के भरण पोषण के खरचा दिहल करे. एह खरचा के हिसाब मजिस्ट्रेट तय करीहें.
केस दर्ज भइला का बाद पुलिस ओह आदमी के थाना से जमालत ना दे पाई. ओकर जमानत मजिस्ट्रेट दे सकीहें जवन बीबी के शिका.त सुनला का बादे दीहल जा सकी.
वइसे मुस्लिम दादागिरी वाला जम्मू कश्मीर में ई कानून लागू ना हो पाई. वइसे अबहीं कुछ कहल मुश्किल बा कि देश के माथ अदालत एह बारे में का फैसला दी. अलग बाति बा कि पहिले ओहिजो से तीन तलाक के गैर कानूनी बतावल जा चुकल बा.
कांग्रेस सरकार के एह फैसला के विरोध करत कहले बिया कि शौहर के संपति जब्त करे के प्रावधान ना होखला का चलते तलाकशुदा औरतन के खेवा खरचा मिलल मुश्किल हो जाई.


text:
रॉयल फिल्म्स एंटरटेनमेंट का बैनर तर बनत भोजपुरी फिलिम – सखी के बियाह – के एडिटिंग पूरा हो गइल बा आ अब डबिंग के काम शुरु भइल बा.
एह फिलिम के केंद्रीय भूमिका में पॉपुलर अदाकारा भोजपुरी क्वीन रानी चटर्जी आ गायक से नायक बनल सुनील सागर के रोमांटिक बावे. निर्माता हउवें पवन कुमार महतो आ निर्देशक नन्द किशोर महतो. कार्यकारी निर्माता विजय मौर्या आ सुनील शर्मा हउवें.
कथा, पटकथा, संवाद, आ गीतकार हउवें सत्यप्रकाश मिश्र ’बैरागी, संगीतकार ओम झा, छायांकन कइले बाड़न एस जहांगीर, नृत्य निर्देशक संजय कोर्बे, अउर कला निदेशक हउवें राम बाबू.
खास कलाकारन में रानी चटर्जी, सुनील सागर का साथे दीपक सिंह, अर्चना प्रजापति, गोपाल राय, बृजेश त्रिपाठी, माया यादव, भास्कर ताठे, अनूप लोटा, मनी सम्राट, स्वीटी सिंह वगैरह आ आईटम सांग सीमा सिंह के बा.
(रामचन्द्र यादव)


text: दतिया | जिले के छात्र यादव महासभा जिलाध्यक्ष शिशुपाल सिंह ने गुरुवार को कार्यकारिणी का विस्तार किया है। कार्यकारिणी में शिशुपाल, सुभाष यादव, कपिल यादव पठ्ठापुरा, अरूण यादव रावतपुरा, लोकेन्द्र यादव दतिया, रोहित यादव हिनौतिया, मोन्टी यादव भागौर, अंशुल यादव भागौर, सतीश यादव गरैरा, पुष्पेन्द्र यादव दतिया को जिला उपाध्यक्ष बनाया गया है। सहदेव यादव खरग, अरूण यादव महाराजपुरा, किशन यादव दतिया, कृष्णा प्रताप सिंह यादव दतिया, देव यादव उडीना, लकी यादव भाण्डेरी फाटक, राजा यादव, कारेहार, सुभाष यादव लक्ष्मनपुरा व जितेन्द्र यादव बाजिनी, जिला महासचिव, भानू यादव खरग, संकेत यादव बडौनी, मिथुन यादव दतिया, जतिन यादव दतिया, अंकित यादव दतिया, व रंजीत यादव दतिया को सचिव बनाया गया है।


text:
कांग्रेस के निमन लागे लागल मजहबी राजनीति
मुंबई पर भइल हमला का बावजूद देश के एगो मजहबी समुदाय पर आपन असर बढ़ावे खातिर कांग्रेस देश हित के तिलांजली दे दिहलसि आ मजहबी राजनीति करे में लाग गइल. ई निष्कर्ष तवना घरी भारत में रहल अमेरिका के राजदुत मलफोर्ड के बा. ऊ अपना विदेश विभाग के भेजल रिपोर्ट में लिखलें कि होखेवाला चुनाव में फायदा उठावे का मकसद से कांग्रेस अंतुले के ओह बयान के निंदा ना कइलसि जवना में अंतुले कहले रहलें कि करकरे के हत्या मालेगाँव विस्फोट से जुड़ल बुझात बा. मलफोर्ड इहो लिखले कि अगर कांग्रेस के लागे कि जाति धर्म के राजनीति से ओकरा फायदा मिल सकेला त ऊ पूरा तइयारी का साथे वइसन करे में लाग जाई. विकीलिक्स के खुलासा में ई दस्तावेज जारी भइल बा आ अबहीं ले कांग्रेस के कवनो जवाब सामने नइखे आइल.


text:
आरा महाराजा कालेज में गुण्डागर्दी
बुध का दिने महाराजा कालेज में विद्यार्थियन के गुंडागर्दी देखे के मिलल जब कुछ लड़िका प्राचार्य कक्ष पर ढेला पत्थर चला के शीश तूड़ले, शेड उखड़ले, कुर्सी तूड़ दिहले आ आल्मारी तूड़े के कोशिश कइले.
जगड़ा शुरू भइल जब सबेरे दाखिला खातिर फार्म जमा करावे चहुँपल विद्यार्थियन के इलाहाबाद बैंक के काउंटर पर चालान जमा करावे में समय लागे लागल. शिकायत इहो रहल कि सभका से बाइस गो रुपिया अधिका लिहल जात बा. ओकरा बाद लड़िका बवाल काटल शुरू क दिहलें जवन पुलिस का चहुँपला का बादे काबू में आइल आ नामांकन के काम फेरू शुरू हो सकल.


text:
Continue reading »
April 9, 2011 Prabhakar Pandey
ट, ट, ट-ण
No Comment
टिकुली (बिंदिया) = (सं-N) बिंदी A small, colourful artificial mark like thing on middle of forehead (esp. woman) made of gloss, metal etc. सोहागिन लोग जरूर टिकुली लगावेला. टिकुली एगो सोहागिन के पहिचान ह.
Continue reading »
March 24, 2011 Prabhakar Pandey
ट-ण
No Comment
टिकोरा = (सं-N) अंबी, कैरी immature and unripe mango बतिया आम. टिकोरा मति तूड़S. Don’t pluck the immature mango. छोट लइका टिकोरे तूड़ि-तूड़ि के खाइल सुरु क देने कुल.
Continue reading »
March 16, 2011 Prabhakar Pandey
ट-ण, ढ
No Comment
ढील = 1. (सं.-N) जूँ, यूक (louse) मूड़ी में ढील पड़ि गइल बानेसन. 2. ढील, छूट, अनियंत्रणहीनता (state of uncontrol, exemption) उनके जेयादे ढील मति द. Don’t give him so much exemption.
Continue reading »
January 9, 2011 Dictadmin
ट-ण, ठ
No Comment
ठकुआइल = state of indecisiveness, किंकर्तव्यविमूढ़ होना जब कवनो बाति भा घटना अतना अचके में होखे कि बुझाव ना कि करीं भा कहीं, त ओह स्थिति के ठकुआइल कहल जाला. जइसे कि सामने अगो ट्रक से कचरात आदमी के देखि के ओकरा ठकुआ मार दिहलसि.
Continue reading »
July 4, 2010 Dictadmin
ट-ण, ड
No Comment
डरल (डरना) feeling fear डेराइल/डेरापूत (डरा हुआ) in fear डेरावल/डेरवाववल (डराना) to induce fear केहू कतनो डेरवावे डेरइहऽ मत जन Never feel fear of any one trying to bully you. ऊ लोग त अतना डेरा गइल बा कि मुँह से बकारे नइखे निकलत. They are...


text:
दि ब्लू मार्बल
दि ब्लू मार्बल (The Blue Marble, भोजपुरी अर्थ:निलकी गोली या नीला रंग के गोली) एगो बहुते परसिद्ध फोटो हवे। ई हमनी की पृथ्वी के फोटो हवे जेवन 7 दिसंबर 1972 के अपोलो 17 आकाशबिमान से खींचल गइल रहे, लगभग 45,000 किलोमीटर (28,000 मील) की दूरी से। ई मनुष्य जाति की इतिहास में एगो सभसे चिन्हारू आ बहुतेरा लोगन के देखल फोटो बाटे।[1][2]
नासा की अभिलेख में एह फोटो के नाँव AS17-148-22727 बाटे। ई फोटो अपोलो आकासबिमान की यात्रिन द्वारा चंद्रमा की ओर जात समय उन्हान लोगन के पृथ्वी कइसन लउकल एकर बहुते निक उदाहरण देखावेले। एह फोटो में सबसे ऊपर की ओर भूमध्य सागर के हिस्सा लउकत बाटे आ दक्खिन में नीचे अंटार्कटिका के बरफटोपी, मोजाम्बिक चैनल एकरी ठीक बीच में लउकत बाटे।
इहे नाँव से नासा 2012 में एगो फोटो सभ के सीरीज भी जारी कइलस जौना में बहुत मेहनत से पृथ्वी के अइसन फोटो सभ के जोड़ के अधगोला के अइसन चित्र बनावे के कोसिस कइल गइल बाटे कि कम से कम हिस्सा बादर से तोपाइल होखे आ फोटो बढियाँ रिसोल्यूशन के होखे।
बिसयसूची
फोटो[संपादन]
ई फोटो - जवन अंतरिक्षयात्री लोगन द्वारा 7 दिसंबर, 1972 के, 10:39 यूटीसी पर खींचल गइल - एगो सभसे ढेर परचारित फोटो में से गिनल जाले।[2] ई अइसन कुछ गिनल-चुनल फोटो में से बा जौना में पुरा पृथ्वी के अधगोला लउकत बाटे, कारण ई कि जब अंतरिक्षयात्री लोग ई फोटो लिहल तब सुरुज के रोशनी उन्हन लोगन की ठीक पीछे की ओर से आवत रहे आ सामने पृथ्वी रहे जेवना से पृथ्वी के जेतना हिस्सा उन्हन लोगन की सामने रहे ओहपर पुरा पर रोशनी पड़त रहे। ई फोटो शीशा के गोली - जेवन लरिका खेले लें - नियर लउके ले एही से एकर नाँव नीली गोली रखा गइल।
इतिहास[संपादन]
ई फोटो अपोलो 17 की लांच की 5 घंटा 6 मिनट बाद लिहल गइल आ लगभग 1 घंटा 54 मिनट पहिले ई आकासबिमान पृथ्वी के कक्षा के छोड़ के चंद्रमा की ओर जाए वाला रास्ता में रहे।[3] दिसंबर के महीना होखला की कारन सुरुज दक्खिनी गोलार्ध में चमकत रहे जेवना से एम्में अंटार्कटिका प्रकाश में बाटे।
फोटो में सबसे ऊपर दहिने ओर एगो चक्रवात देखल ज सकत बाटे जवन हिन्द महासागर में बनल बाटे। ई चक्रवात एह लांच की दू दिन पहिले भारत की तमिलनाडु राज्य में भारी बरखा क चुकल रहे (5 दिसंबर के)।[4]
नासा एकरा के ऑफिसियल रूप से AS17-148-22727 नाँव दिहलस; एकरी ठीक पहिले खींचल AS17-148-22726 भी लगभग अइसने फोटो हवे जेवना में पुरा अधगोला रोशनी में बाटे। फोटो अपना मूल रूप में दक्खिनी ध्रुव के ऊपर देखावत खींचल गइल रहे आ मेडागास्कर एकरी लगभग बीचोबीच बाटे। दि ब्लू मार्बल की रूप में एकरा के उलट के देखावल गइल रहल।[5]
फोटो खींचे वाला फोटोग्राफर एगो 70-मिलीमीटर हैसलब्लेड कैमरा आ 80-मिलीमीटर जीस लेंस के इस्तेमाल कइ के ई फोटो खिंचलें।[6][7] नासा एह फोटो के क्रेडिट अपोलो 17 मिशन की सगरी तीनों यात्री लोगन - यूजीन सेर्नान, रोनाल्ड इवान्स, आ जैक श्मिट - के दिहलस जे लोग फोटो खिंचत रहे हालाँकि सबूत ई मिलेला की ई फोटो जैक श्मिट खिंचले रहलें।[2]
अपोलो 17 आखिरी चंद्रमा मिशन रहे जेवना में आदमी भी सवार रहे आ एकरा बाद केहू भी बेकती पृथिवी से एतना दूरी ले ना पहुँचल की पुरा पृथ्वी के फोटो खींच सके, बाकी एकरा बाद भी बिना यात्री वाला बिमान सब से कई ठो अइसन फोटो खींचल गइल बा।
दि ब्लू मार्बल अइसन पहिला फोटो न रहे जेवना में पुरा अधगोला साफ़ आ प्रकाश में लउकत होखे काहें कि अइसन फोटो पहिले एटीएस-3 उपग्रह से पहिलहीं 1967 में लिहल ज चुकल रहे।[8] इ त पर्यावरण कार्यकर्ता अउरी उलटसंस्कृति (counterculture) के कार्यकर्ता लोग एकरा के पुरा बैस्विक बोध के बिसय बना के एगो पहिचान कई निशान की रूप में महत्व दिहल।[9] एही से 70 की दशक में पर्यावरण आंदोलन की जमाना में ई फोटो पर्यावरण की प्रति जागरुकता, पृथ्वी के अकेलापन, कमजोरी आ नाजुक होखला के पहिचान बन गइल।[1] नासा के पुरालेखबिसेसग्य माइक जेन्ट्री की अनुसार साइत ई फोटो पुरा मनुष्य इतिहास में सबसे ढेर पहुँच वाली फोटो हवे जेवन सबसे ढेर मात्रा में लोगन ले पहुँचल होखे।[2]
बाद के ब्लू मार्बल फोटो[संपादन]
बाद में भी अइसने कई गो पृथ्वी के फोटो (जौना में कम्पोजिट फोटो भी शामिल बाड़ी जेवन कई गो फोटो के जोड़ के ढेर रिसोल्यूशन आ बढ़ियां क्वालिटी के तैयार कइल गइल बाड़ी) के जिन्हन के ब्लू मार्बल नाँव दिहल गइल बाटे। अब त ई ब्लू मार्बल नाँव पर्यावर की खातिर जागरुकता बढ़ावे वाला बहुत सारा फोटो में पृथ्वी के देखवले के कहल जाए लागल बाटे।
फोटो सीरीज 2001-2004[संपादन]
2002 में, नासा बहुत ढेर सारा सैटेलाइट इमेज रिलीज कइलस जेवना में बहुत सारी सीधे देखे लायक भी रहली आ बहुत सारी आगे की काम में इस्तेमाल होखे लायक भी।[11] एही क्रम में 2005 में दि ब्लू मार्बल नेक्स्ट जेनेरेशन (नया पीढ़ी के नीली गोली) रिलीज भइल।[12] एह में पुरा ग्लोब के बादर की बिना फोटो में देखावल गइल आ आलग अलग मौसम में बरफ के चादर के बिस्तार भी घटत-बढ़त देखावल गइल। ई फोटो नासा के अर्थ ओब्सेर्वेटरी के एगो प्रोडक्ट रहे। ई पछिला फोटो से बढ़ियां रिसोल्यूसन पर रहे (अबकी बेर 500मी/पिक्सल)।[13]
ब्लू मार्बल 2012[संपादन]
25 जनवरी 2012 के नासा एगो कम्पोजिट इमेज रिलीज किलास जेवना में पच्छिमी गोलार्ध देखावल गइल रहे आ एकरा के नाँव दिहलस - दि ब्लू मार्बल 2012। ई फोटो के बहुत लोग देखल, फ्लिकर पर पहिले हप्ता में एके देखे वालन के संख्या 31 लाख पहुँच गइल।[15] एकरी बाद, 2 फरवरी के नासा एगो अउरी फोटो रिलीज कइलस जौना में पूरबी गोलार्ध देखावल रहे आ एकर डेटा 23 जनवरी 2012 के हासिल कइल गइल रहे।[16]
ई फोटो विजिबल/इन्फ्रारेड इमेज रेडियोमीटर सूट (वीआइआइआरएस)[16] से लिहल गइल फोटो सब के जोड़ के बनाव गइल कम्पोजिट इमेज रहल। ई औजार सुओमी एनपीपी उपग्रह पर लागल रहे आ ई उपग्रह डेटा लेवे में आठ घंटा की समय में छह गो चक्कर पूरा कइलस।[16][17]
ब्लैक मार्बल 2012[संपादन]
दिसंबर 2012 में 5 तारीख के नासा एगो अउरी फोटो रिलीज कइलस जौना के ब्लैक मार्बल (काली गोली) कहल गइल।[14] ई फोटो रात में लिहल गइल डेटा से बनावल गइल रहे जेवना में ऊ सगरी मनुष्य के बनावल चीज देखात बाटे जौना के रोशनी आकाश में से पकड़ में आ सकत बाटे।[18] इहो फोटो खातिर डेटा सुओमी उपग्रह से लिहल गइल रहे। एकरा खातिर सुओमी 312 चक्कर में 2.5 टेराबाईट डेटा इकठ्ठा कइलस। नासा कि अनुसार एह फोटो के बनावत घरी सगरी डिम लाइट आ, जंगल के आग, गैस लपट, अरोरा, आ परावर्तित चाँदनी के फिल्टर की इस्तेमाल से हटा के एकरा के खाली शहर की रोशनी पर जोर देवे वाली फोटो बनावल गइल।[19]
ब्लू मार्बल 2015[संपादन]
21 जुलाई, 2015 के नासा एगो नया फोटो रिलीज कइलस जौन यू एस डीप स्पेस क्लाइमेट ओब्सर्वेटरी से लिहल गइल फोटो रहल आ एह ओब्सर्वेटरी के लांच फरवरी 2015 में भइल रहे। ई फोटो 6 जुलाई 2015 के खींचल गइल।[20] ई पच्चीमी गोलार्ध के फोटो बाटे जौना में सेंटर में मध्य अमेरिका देखात बाटे, बाकी ज्यादातर दक्खिन अमेरिका की ऊपर बादर बाटे। फोटो की ऊपरी किनारा पर ग्रीनलैंड के साफ देखल जा सकत बाटे।
इहो देखल जाय[संपादन]
संदर्भ[संपादन]
- ↑ 1.0 1.1 Petsko, Gregory A (2011). "The blue marble". जीनोम बायोलॉजी. 12 (4): 112. doi:10.1186/gb-2011-12-4-112. Unknown parameter
|trans_title=ignored (मदद)
- ↑ 2.0 2.1 2.2 2.3 "Apollo 17: The Blue Marble". ehartwell.com. 2007-04-25. पहुँचतिथी 6 सितंबर 2015.
- ↑ "Apollo 17 Image Library". अपोलो 17 मल्टीमीडिया. NASA. पहुँचतिथी 6 सितंबर 2015. Unknown parameter
|trans_title=ignored (मदद)
- ↑ "History of Past Cyclones". भारतीय मौसम बिभाग. पहुँचतिथी 6 सितंबर 2015. Unknown parameter
|trans_title=ignored (मदद)
- ↑ "Worth a thousand worlds". Geek Trivia. टेक रिपब्लिक (TechRepublic). 2005-12-06. ओरिजनल से 2012-06-29 के पुरालेखित. पहुँचतिथी 6 सितंबर 2015. Unknown parameter
|trans_title=ignored (मदद)
- ↑ http://history.nasa.gov/alsj/a11/a11-hass.html
- ↑ NASA Mapping Sciences Branch (मई 1974). Apollo 17 Index: 70 mm, 35 mm, and 16 mm Photographs. पप. 88. PDF.
|access-date=requires
|url=(मदद)
- ↑ "ATS-III Image Collection – Images of the Earth taken from November 1967 till मार्च 1969". Schwerdtfeger Library – ATS-III. पहुँचतिथी 6 सितंबर 2015.
- ↑ [1] The front cover of the Fall 1968 edition of the Whole Earth Catalog showing the ATS-3 image of 10 Nov 1967
- ↑ अउरी देखीं इंटरैक्टिव मैप सभ के जवन जनवरी से दिसंबर 2004 खातिर विकि कॉमन्स पर मौजूद बाटे।
- ↑ "Blue Marble : Feature Articles". Earthobservatory.nasa.gov. 2005-10-13. पहुँचतिथी 6 सितंबर 2015.
- ↑ Blue Marble Next Generation Project
- ↑ Blue Marble Next Generation at NASA's Earth Observatory
- ↑ 14.0 14.1 "NASA-NOAA Satellite Reveals New Views of Earth at Night". NASA. पहुँचतिथी 6 सितंबर 2015.
- ↑ Kuring, Norman. "Most Amazing High Definition Image of Earth — Blue Marble 2012". NASA. पहुँचतिथी 6 सितंबर 2015.
- ↑ 16.0 16.1 16.2 NASA. "VIIRS Eastern Hemisphere Image — Behind the Scenes". NASA. पहुँचतिथी 6 सितंबर 2015.
- ↑ Kuring, Normar. "Blue Marble". NASA. पहुँचतिथी 12 फरवरी 2012.
- ↑ Samenow, Jason (5 दिसंबर 2012). "Satellites unveil Black Marble and spy on the moon". दि वाशिंगटन पोस्ट. पहुँचतिथी 6 सितंबर 2015.
- ↑ "Black Marble – Americas". NASA. Flickr. पहुँचतिथी 6 सितंबर 2015.
- ↑ Lendino, Jamie. "Humanity gets a new Blue Marble photo of Earth — and it's stunning". Extreme Tech. पहुँचतिथी 6 सितंबर 2015.
बाहरी कड़ी[संपादन]
- नासा द्वारा ब्लू मार्बल फोटो सब के रिलीज के इतिहास


text:
सिनेमा भोजपुरी के साल 2013 के पहिला छमाही में जुबली स्टार दिनेशलाल यादव ’निरहुआ’ बॉक्स ऑफिस पर सबले सफल अभिनेता साबित भइल बाड़ें. पिछला छह साल से लगातार निरहुआ सिनेमा भोजुपरी के सरताज बनल बाड़ें. एह छमाही में उनकर पाँच गो फिलिम रिलीज भइली सँ. सबसे पहिले आइल ’रखवाला’ बिहार, मुंबई आ यू.पी में औसत व्यवसाय कइलसि. फगुआ पर आइल दू गो फिलिम ’दिलेर’ आ ’गंगा जमुना सरस्वती’. ’दिलेर’ जहाँ बिहार में बढ़िया व्यवसाय कइलसि ओहिजे ’गंगा जमुना सरस्वती’ सगरी बिहार, यू.पी आ मुंबई में रिकार्ड व्यवसाय कइलसि आ एह छमाही में सबले अधिका के बिजनेस करे वाली फिलिम रहल. चउथका फिलिम ’बीवी नं. 1’ ठीकठाक व्यवसाय करे में सफल रहल. आखिर में आइल ’वर्दीवाला गुण्डा’ जवन सगरी बिहार में शानदार व्यवसाय कइलसि आ चार हफ्ता लगातार चलत रहल सिनेमाघरन में. यू.पी ओ में एकर वयवसाय बढ़िया रहल.
साल 2013 के पहिला छमाही में अपना फिलिमन के शानदार व्यवसाय से खुश निरहुआ एकर पूरा श्रेय अपना दर्शकन के प्यार के देत बाड़ें. अह साल निरहुआ के आवे वाली फिलिमन में ’इज्जत’, ’दुध का कर्ज’, ’जंजीर’ आ ’दुल्हे राजा’ के इंतजार बा.
(प्रशांत निशांत)


text:
एह पन्ना के उद्देश्य ई समझावल बाटे की विकिपीडिया के लेख में फुटनोट कइसे जोड़ल जाय। हालाँकि, ई पन्ना फुटनोट सभ के अंदर के फोर्मेटिंग (रंग-रूप) के बारे में नइखे आ ओकरे खातिर उद्धरण वाला पन्ना देखल जा सकत बाटे।
फुटनोट जोड़े के मुख्य उद्देश्य होला:
लाइन के बीच में उद्धरण कब आ कहाँ देवे के चाहीं एकरा खातिर इनलाइन उद्धरण शैली, नीक लेख के पैमाना आ उद्धरण कब दिहल जाय देखल जा सकत बाटे।
फुटनोट जोड़े खातिर
Cite.php सॉफ्टवेयर एक्टेंशन के प्रयोग होला। एकरा से HTML नियर कोड
... ,
आ
...  जोड़ल जा सकेला। इन्हन के प्रयोग कई गो टेम्पलेट सभ में भी भइल बाटे, उदाहरण खातिर अब {{
के काहें की एकरा द्वारा फुटनोट के इस्टाइल में कई किसिम के काम कइल जा सकत बा।


text:
हिंदू जनजागृति समिति के विरोध का बाद सिंघम रिटर्न्स से हिन्दू विरोधी सीन हटावल जाई
बालीवुड आ देश के मीडिया मेश फैशन हो गइल बा हिन्दुत्व विरोधी बात के आहमियत देबे के. अजय देवगन आ करीना कपूर के आवे वाली फिलिम ‘सिंघम रिटर्न्स’ मेश बहुते अइसन सीन डालल गइल बा जवन हिंदूवन के ठेस चहुँपावे वाला बा. एकरा खिलाफ हिंदू जनजागृति समिति के आ सोशल मीडिया पर विरोध देखत फिलिम के निर्माता एह बात ला राजी हो गइल बाड़न कि फिलिम से ओह आपत्तिजनक सीनन के हटा दिहल जाई.
बाकिर एह सब का बावजूद सोशल मीडिया पर फिलिम का खिलाफ विरोध जतावल कम नइखे भइल आ फिलिम के वहिष्कार करे के अपील लगातार जारी बा.


text:
देश के बाकी हिस्सा में भाई दूज कहाये वाला पर्व बिहार, यु. पी. में गोधन के नाम से जानल जाला. एह पारंपरिक पर्व के दर्शन पहिला बेर कवनो फिलिम में होखे जा रहल बा आ ओह फिलिम के नाम ह ‘‘सैंया डराइवर बीबी खलासी’. निर्देशक अंजनी कुमार के एह फिल्म में गोधन के गीत खस तौर पर राखल गइल बा. जवना के परदा पर भोजपुरी अभिनेत्री रिंकु घोष गावत लउकीहें.
फिल्म में रिंकु घोष, अनुज गुप्ता, अवधेश मिश्रा आ कुणाल सिंह के खास भूमिका बा. आलवेज बी पॉजीटिव पिक्चर्स के बैनर तले बनल एह पारिवारिक फिलिम के प्रदर्शन 11 नवम्बर से पूरा बिहार में होखे जा रहल बा.
(स्रोत – प्रशांत निशांत)


text:
सिनेमा भोजपुरी के सदाबहार अभिनेता आ हिन्दी सिनेमा के सुपर स्टार गोविंदा के भगीना, विनय आनंद के आखिर अइसन का मजबूरी आ गइल जे उनका पटना का सड़कन पर रिक्शा चलावे पड़ल? जानते बानी कि अबही ले विनय आनंद बिसियो हिन्दी आ भोजपुरी फिलिमन में अपना अभिनय से दर्शकन के दिल जीतले बाड़न त अब अगर उनका रिक्शा चलावे के पड़ल त दर्शक का सोचीहें?
असल में विनय आनंद के अपना आवे वाली फिलिम ‘बिहारी रिक्शावाला’ के शूटिंग खातिर पूरा फिलिम में रिक्शा चलावे पड़ल. निर्देशक उनका से दिन दिन भर रिक्शा चलवावसु जवना से विनय आनंद के पॉंच किलो वजन कम हो गइल. रिक्शा चलवला का बाद उनकर पूरा देह दरद करे लागे लेकिन अन्जान शहर में आखिर उनुका के चिन्हे के? रहे खातिर घरो ना रहे से कवनो चौक चौराहा पर चादर बिछाके सूते पड़त रहे. आ फजीरही से उठके रिक्शा चलावे पड़त रहे. विनय आनंद बतवले कि रिक्शा चलावल मामूली बात ना होखे, हाड़तोड़ मेहनत करे के होला. अगर लोग के वजन कम करे के बा त रोज दू घंटा रिक्शा चलावल करे. (विनय आनंद हॅंसत कहले).
‘बिहारी रिक्शावाला’ में हॉट केक अंजना सिंह एह रिक्शावाला के प्रेमिका बनल बाड़ी. फिलिम अगिला महीना बिहार में रिलीज होखे के बा.
(संजय भूषण पटियाला)


text:
जे एंड एस फिल्म इंटरनेशनल के बैनर तले बने जात भोजपुरी फिलिम “बच्चू पाण्डेय” के महूरत पिछला दिने धूमधाम से मुंबई मे कइल गंइल. एह मौका पर अनेके नामी गिरामी हस्ती मौजूद रहली स. जइसे कि उदित नारायण. लौरंस डीसूजा, हेमंत बिरजे, सुमित सरकार, गिरीश शर्मा, संजय भूषण पटियाला, कल्पना शाह वगैरह.
ई फिलिम एक्शन आ रोमान्स से भरपूर होखी आ एकर शूटिंग सितम्बर के दुसरका हफ्ते से कइल जाई. एह फिलिम “बच्चू पाण्डेय” के कहानी बिहार आ यू पी पर आधारित बा. फ़िलहाल एकरा गाना के रिकार्ड मुंबई में करवाववल जात बा.
निर्माता जूडिथ एस गोनसलवेस अउर एम एस उरूज़, लेखक.निर्देशक जेड सुरेश शंकर, गीतकार.प्यारे लाल यादव, अउर फनिन्दर राव, संगीतकार अमन श्लोक, नृत्य. संजय कोरबे, डीओप़ी नीतू अग्रवाल, फाइट मोहम्मद अली, आ एडिटर सुनील यादव.
मुख्य कलाकारन में सुदीप पाण्डेय, कल्पना शाह, नेहा तिवारी, संजय वर्मा, मनीषा गुरुजल, विजय सक्सेना, पुष्पराज सिंह, पंकज मेहता, नीरज हेसरिंग, सुमित सरकार आ गिरीश शर्मा.
(संजय भूषण पटियाला)


text:
कहानी
आखिर के ठगाता
– डा० अमरेन्द्र मिश्र शेखर के गांजा के इ पहिलका दम रहे। अवरू सब साथी गांजा के दम पचावे आ जोम से मुँह आ नाक […]
एक चिटुकी सेनुर
(भोजपुरी कहानी) – सुधीर श्रीवास्तव ‘नीरज’ राति अबहिन दुइयो घरी नाहीं बीतल होई बाकिर बरखा आ अन्हरिया क मारे अधराति के लखां सन्नाटा पसरि गइल […]
माँगि आ कोखि
– रामदेव शुक्ल ‘अकाट गरीबी में जाँगर फटकत जनम बिता देबू कि तनिएसा मन बदलि के अमीर हो जइबू? सोचि समुझि ल, अपने मालिक से […]
कबहुँ न नाथ नींद भरि सोयो
– कमलाकर त्रिपाठी बाँके बिहारी घर से दुई-तीन कोस चलल होइहँ कि ओनकर माई चिल्लइलिन, ”रोका हो गड़िवान, दुलहिन क साँस उल्टा होय गइल.“ बाँके […]
प्रेम के सुभाव
– रामदेव शुक्ल मीतू हम दूनू जने उहाँ पहुंचि गइल बानी जाँ, जहाँ से लवटले के कवनो राहि नइखे बँचल। अगहीं बढ़े के बा, चाहे […]
लटकलऽ त गइलऽ बेटा !
– औम प्रकाश सिंह वइसे त रउरा बहुते कहानी पढ़ले होखब जवन साँच पर आधारित होले. एहिजा जवन हम कहे जात बानी तवन पूरा तरह […]
केकरा पर करबि सिंगार
– रामवृक्ष राय ‘विधुर’ जवार भर में केहू के मजाल ना रहे कि भोला पहलवान का सोझा खड़ा होखे. जब ऊ कवनो बाति पर खिसिया […]
बाजलि बैरनि रे बाँसुरिया
– गिरिजाशंकर राय ‘गिरिजेश’ पाकिस्तान के मारि के हमार सिपाही ओकर छक्का छोड़ा दिहलन सऽ. चीन क कुल्हि चल्हाँकी भुला गइल. मिठाई खाइब… हो… हो. […]
भैरवी क साज
– ईश्वरचन्द्र सिन्हा सिंहवाहिनी देवी के सालाना सिंगार के समय माई के दरबार में जब चम्पा बाई अलाप लेके भैरवी सुरू कइलिन, त उहाँ बइठल […]
भगवान के चटकन
– डॉ॰ उमेशजी ओझा अरे ए रबिन्दरा, आपन दिमाग ठीक राख, जमीन प रहेके सीख, हवा में मत उड़. सब कोर्इ के इजत होला. जोऽ, […]
भाग गइल भूत
– डॉ॰ उमेशजी ओझा छुटी के दिन रहे. हम सुरेश का घरे छुट्टी मनावे गइनी त हमरा के देखते सुरेश कहलन, ‘अहो भाग्य कि रउआ […]
गुलजारी लाल के जूता
– देवेन्द्र कुमार गुलजारी लाल जी आपन संघतिया मनमौजी के संगे साप्ताहिक बाजार मंगला हाट में हफ्ता भर के जरूरी सामान के खरीदारी करे खातिर […]
सुमना के बाबा
– देवेन्द्र कुमार सउंसे घर में कोहराम मच गइल. सुमना के बाबा के मिजाज राति खानि एकाएक खराब हो गइल. सभे लोगन के चेहरा प […]
भरपेट भोजन
– विनोद द्विवेदी सड़क का किनारे बान्हल बकरन के झुण्ड में कुछ बकरा बीमार आ उदास लागत रहलन स. एगो बकरा दूइए दिन पहिले खरीद […]


text:
दैलेख जिला
दैलेख जिला नैपाल देस की मध्य पश्चिमांचल विकास क्षेत्र आ भेरी अंचल का एगो जिला हवे। ई जिला एगो विकट पहाड़ी जिला कुल की श्रेणी मे गिनल जाला। जिला क भूगोलीय आकृति तिभुज नियर बा। इहाँ क सबसे ऊँच चोटी "महाबुलेक" हवे आ सबसे कम ऊँचाई वाला जगह "तल्लो डुंगेश्वर" नाँव क अस्थान ह। ए जिला क सीमा पुरुब ओर भेरी अंचल की जाजरकोट जिला की साथे, पच्छिम ओर सेती अंचल की अछाम जिला की साथे, दक्खिन ओर भेरी अंचल की सुर्खेत जिला आ उत्तर ओर कर्णाली अंचल की कालीकोट जिला की साथै जुड़ल बाटे।
ए जिला की भूगोलीय बनावट के मुख्यरूप से तीन हिस्सा में बाँटल गइल बा -
- नदी तटिय क्षेत्र तथा मैदानी क्षेत्र
- मध्य पहाड़ी तथा महाभारत पर्वत श्रृंखला क्षेत्र
- उच्च पहाड़ी तथा हिमाली क्षेत्र
बिसयसूची
नाँव क उत्पत्ति[संपादन]
ए अस्थान क नाँव "दैलेख" कइसे पड़ल एकरी बारे में कई गो कहानी प्रचलित बा। एगो कहानी की मोताबिक प्राचीन काल में ई स्थान महर्षि दधीचि क तपोभूमि रहल आ एही आधार पर एके "दधिलेख" कहल गइल आ फिन बाद में इहे दधिलेख बदल के दैलेख बनि गइल। दूसरा कहानी की मोताबिक प्राचीन काल में यह स्थान देवता लोगन का निवास स्थान रहल आ देवलोक कहल जाव जेवन बाद में बिगड़ के दैलेख हो गइल। एगो तीसरका मत इहो बा कि इहँवा तमाम दही दूध मिलेला आ एही कारण ए के दैलेख कहल जाला।
ए जिला क नाँव भी जिला मुख्यालय दैलेख की नाँव पर रक्खल गइल बा।[1]
इतिहास[संपादन]
दैलेख जिला बाइसे राज्यकाल में खस राज्य क जाड़ा क राजधानी की रूप में परिचित दुल्लु अउरी बेलासपुर दू गो राज्यन में बंटल रहे। प्राचीन आ मध्यकाल में गू गो राज्यं में बंटल ए जिला के शाहकालीन नेपाल पुर्नएकीकरण अभियान में गोरखाली राजकुमार बहादुर शाह की द्वारा सन 1789 की आसपास नेपाल राज्य में जोड़ला क तथ्य इतिहासी वर्णन में मिलेला। [1]
जिला की विभिन्न जगह पर अस्थापित मन्दिर, देवल आ शिलालेख आदि ए जिला की इतिहास क आजो परिचय दे रहल बाड़ें। कहल जाला कि की दैलेख जिला मुख्यालय पुरानो बजार में प्रसिद्ध कोतगढी पुराना समय में एगो किला रहे। वि.सं. 2009 साल पहिले अछाम, सुर्खेत आ जाजरकोट जिलन के कुछ क्षेत्र भी एही जिला में जुड़ल रहे। [1] राजा रजौटा उन्मुलन ठीक 2016 की बाद आधुनिक नेपाल क प्रशासनिक ढाँचा बमोजिम गौडा अउरी 2018 साल बद ई जिला पूर्व मे भैरीलेक अउरी कट्टीभञ्ज्याङ्ग, उत्तर में महाबुलेक, पश्चिम में कर्णाली नदी, आ दक्षिण में तीनचुला की अन्दर आवे वाला इलाका के दैलेख जिला में मिला के सीमांकन क इललोग। [1] राणा कालिन प्रधान मन्त्री जंग बहादुर राणा क बचपन दैलेख जिला की दुल्लु क्षेत्र में बीतल हवे। दैलेख जिला क लोग वि.सं. 2007 साल की क्रान्ति में पश्चिम नेपाल में सबसे आगे रहे। तत्कालीन भुमीगत नेपाली काँग्रेस पाटी के दैलैख की कटुवाल क निवासी शेर सिंह खड्का कालिकोट, जुम्ला, अछाम, डोटी आदी पश्चिमी जिलन पर कब्जा कइले रहलें। अइसहीं वि.सं. 2036 की जनमत संग्रह में आ 2046 की जन आन्दोलन में भी दैलेख क रंग बहादुर शाही, बिनोद कुमार शाह, मणी राज रेग्मी गणेश बहादुर खड्का, शिव राज जोशी, रंग नाथ जोशी, गोविन्द बन्दी, हेम बहादुर शाही, हर्क बहादुर शाही, पुर्ण ब. शाही, भद्र ब. शाही, तर्क ब. बडुवाल, बजिर सिंह बि.क. चिदानन्द स्वामी नियर बहुत नेता लोग साथ दिहल। वि.सं 2063 की जन आन्दोलन में भी उपर गिनावल लोगन की संघे मिल के कुछ नया नेता लोग जैसे:- थिर ब. कार्की, रत्नेश श्रेष्ठ, कृष्ण बी.सी. राज ब. बुढा, राम प्रसाद इत्यादी लोग हिस्सा लिहल।[1]
भूगोल[संपादन]
लोकेशन आ बिस्तार[संपादन]
दैलेख जिला क बिस्तार अक्षांस: 28.35" से 29.8" उत्तर ले आ पुरुब पच्छिम बिस्तार देशान्तर 81.25" से 81.53" पूर्व ले बाटे। एकर सीमा बनावे वाला अउरी जिला पुरुब ओर जाजरकोट, पश्चिम ओर अछाम, उत्तर में कालिकोट आ दक्खिन में सुर्खेत जिला बाटे।
जिला क कुल क्षेत्रफल: 1502 वर्ग कि.मि. (देश का कुल भू-भाग का 1.02%) बाटे आ इहाँ सब से ऊँच अस्थान: समुद्र सतह से 4168 मीटर (महाबुलेक) आ सबसे नीचाई वाला अस्थान 544 मीटर (तल्लो डुङ्गेश्वर) बाटे।
राजनैतिक हिसाब से दैलेख जिला के 49 गा.वि.स., 2 नगरपालिका, 2 निर्वाचन क्षेत्र आ 11 इलाकन में विभाजित कइल गइल बा।[1]
भूमि आकार[संपादन]
नदी तट से हिमालय तक फइलल इहँवा की जमीनी भूमि आकार के तीन हिस्सा में विभाजित कइल जाला[1]:
- नदी निर्मित तट (544–1000मि.),
- मध्य पहाडी क्षेत्र (1000–2100मि.)
- महाभारत श्रृंखला आ पहाड़ी भू-भाग (2100 मी से उपर)
यह भूमि आकार वाला इलाका जिला क क्रम से करीब 10%, 37%, आ 53% रकबा घेरले बाड़ें। मध्य पहाड़ी क्षेत्र में जिला का 85% से भी ज्याद जनसंख्या आ बस्ती केन्द्रित बा। [1]
प्रशासनिक विभाजन[संपादन]
- निर्वाचन क्षेत्र संख्या=2
- इलाका क्षेत्र संख्या=11
दैलेख जिला में पहिले कुल 60 गा.वि.स. (ग्राम पञ्चायत) रहे। 5 गा.वि.स.के मिला के नारायण नगरपालिका बनावल गइल, आ 6 गा.वि.स. के मिला के दुल्लु नगरपालिका बनावल गइल। ए समय ए जिला में 49 गा.वि.स. आ दू गो नगरपालिका बाटे।
संस्कृति[संपादन]
दैलेख जिले में बिभिन्न जाती तथा बिभिन्न धर्म का क लोग रहेला। इहँवा हिन्दू धर्म की लोगन क बिसेस अधिकता बा। इहाँ हिन्दू लोगन का कुल तिहुआर मनावल जाला। दशैं, तिहार, माघी, होरी, नयां बर्ष, रक्षावंधन, तीज इत्यादी कुल तिहुआरण के हिन्दू धर्मावलम्बी की अलावा अन्य धर्म क लोग भी मनावत देखल जाला। ई जिला बहु-जाती बहु-भाषी भइला की बावजूद भी इहाँ हिन्दू संस्कृती के ढेर मान्यता दिहल जाला। हिन्दू त्यौहारन की दिन सरकारी छुट्टी होला और जगह-जगह पर मेला लागे ला।
पर्यटन[संपादन]
दैलेख जिला बिकट पहाड़ी जिला जरुर हवे बाकी एही से ई पर्यटन खातिर एगो रमणीय अस्थान बनि गइल बा। इहाँ पुराना जमाना क बनल देवल, किला, दरगाह आदी जिला की हर हिस्सा में देखाई देला। जैसे:-
- जिला मुख्यालय नयां बजार स्थित प्रशिद्ध कोतगढी ए गो पुराना किला हवे।
- भुर्ती गांव आ रावतकोट में पञ्च देवल के पाण्डव लोगन क बनावल निसानी कहल जाला।
- यहां "पञ्चकोशी" नामक एगो तिर्थ स्थल बा जहां पर पांच अलग-अलग जगह पर मन्दिर बा। "पादुका", "नाभीस्थान", "श्रीस्थान", "कोटिला", "धुलेश्वर" पञ्चकोशी तिर्थ क मुख्य स्थान हउवें।
ए अस्थानन पर कौनो न कौनो दैविक घटना जरुर मिलेला। कहीं पानी में आग क ज्योती बरत मिलेला त कहीं जमीन में से धूर निकलता लउकेला। कहल जाला कि महाभारत की समय में युधिष्ठिर का मुकावला नागरुप क राजा नहुष की साथ एही पञ्चकोशी अस्थान पर भइल रहे। राजा युधिष्ठिर नाग रुपी नहुक के ज्ञान दिहलें तब जाके नाहक के मुक्तीमिलल। नाग रुपी नहुष क शिर श्रीस्थान पर, गोड़ पादुका आस्थान पर, नाभ नाभिस्थान पर, कक्ष कोटिला पर आ एही तरे धुलेश्वर पर धुलगिरल रहे। [2]
एकरी साथे ए जिला में पर्यटक लोगन का मन मोहित करे वाला कई गो अस्थान बाटे।
जिला की मध्यपश्चिम भाग से हो के बहत छामगाड आ पूर्व के तर्फ बहत लोहोरे नदिन क संगम चुप्रा दैलेख जिला क बहुत आकर्षक भूगोलीय स्थल मानल जाला। खस राजा नागराज क हिमाली राज्य क जाड़ा क राजधानी दैलेख दुल्लुक्षेत्र में पञ्चकोशी तीर्थस्थल में श्रीस्थान आ नाभिस्थान की भितर नित्य प्रज्वलित ज्वाला जी नेपाल क राष्ट्रिय स्तर क धार्मिक, इतिहासी अउरी पर्यटकीय अस्थान हवे। भुर्ती गांव में एक साथ रहे 22 देवल के विश्व सम्पदा सम्भाव्य सूची में रखल गइल बाटे। रावतकोट गावं में पञ्चदेवल, जिला मुख्यालय पर कोत गढी आ दुल्लु क्षेत्र में रहे कीर्ति खम्बा, सात खम्बा, पटङ्गेनी दरबार, जंगबहादुर राणा के पिता बाल नरसिंह कुवँर का समाधी स्थल, बालेश्वर मन्दिर जेवना क चिनाई पुराना जमाना में उर्दी क बेसन भें के बनावल सीमेंट नियर चीज से कइल गइल बा, देखे लायक बाटे। एकरी आसपास की गो पौराणिक शिलालेख इहाँ क प्रमुख पर्यटन अस्थान हवें।[1]
पर्यटन अस्थान[संपादन]
दैलेख की भूगोलीय दृष्टी से पहाडी जिला होखाले की वजह से इहाँ बहुत पर्यटकिय क्षेत्र बाटे। नेपाल क परमुख मानल जाए वाला पंचकोशी तिर्थस्थल एही जिला में बाटे। एकरी साथै साथ नेपाल क एकलौता प्रमुख शिलालेख दुल्लु स्थित कीर्तिखम्बा आ वैज्ञानिकन की अनुसार मृत जवालामुखी मानल जाए वाली चोटी धुलेश्वर एही जिला में अवस्थित बाटे।
साथे साथ नेपाल क एक मात्र पेट्रोल, गैस आ मिट्टितेल क खानि एही जिला में मिलले क सम्भावना बाटे। प्राचिन मत अनुसार डुन्गेश्वर में दधिचि ऋषि के आश्रम रहल ई विश्वास कइल जाला। एही तरे बैक का लेक के महाभारत की पात्र दोर्णाचार्य क तपोभूमी द्रोणाचल पर्वत कहल जाला। [1]
धार्मिक सम्पदा[संपादन]
इहाँ पर कई धार्मिक सम्पदा रहल बाड़ी। यहां के कुछ धार्मिक सम्पदाओं का नाम प्रकार नीचे दिहल जात बा-
- बुकि मैया स्थान
- भ्वानी स्थान
- पञ्चकोशी
- शिरस्थान
- नाभिस्थान
- पादुकास्थान
- धुलेश्वर
- डुंगेश्वर
- कोटिलास्थान
- थामा चौघेरा मैया स्थान
- विन्द्रासैनी मन्दिर
- तियाडी स्थान नेपा
- धर्मगद्दी दुल्लु
- बालेश्वर मन्दिर दुल्लु
- विलासपुर मन्दिर
- नारायण मन्दिर
- शिखर द्वारि (घोडा दाउनि)
सांस्कृतिक सम्पदा तथा देवल[संपादन]
नुवाकोट से लेके भारत की गढ़वाल तक की इलाका में विभिन्न जगह में प्राचिन काल में देवल निर्माण कइल गइल बा। बाकिर सब से ढेर संख्या मे देवल दैलेख जिला मिलेला। स्थानिय जन विश्वास अनुसार महाभारत काल के पात्र पाण्डवों द्वारा निर्माण किए बताए गए ये देवल क्यों और किस प्रयोजन के लिय निर्माण किएगए हें, इस का आज तक कोही ठोस प्रमाण नहीं है। दैलेख जिला कि विभिन्न क्षेत्र में अस्थापित देवल अउरी अन्य सम्पदा निम्नलिखित बाटे:
- भूर्ति में रहे देवल
- रावतकोट में रहे देवल
- रानीवन के देवल
- अन्य विभिन्न गा. वि. स. में रहे देवल
- किर्ति खम्ब शिलालेख दुल्लु
- भैरबी
- दुल्लु दरबार पटांगिनी के देवल तथा अभिलेख
- दामुपाल का शिलालेख
- सातखम्ब गमौडी
- प्राचिन दुल्लुकोट
- दैलेख बजार स्थित कोतगडी
पर्यटकीय दृष्टिकोण से उपर उल्लिखित सभी सम्पदा स्थित स्थानों में सडक की पहुंच दै। शित काल में सवारी साधन से यात्रा करना सम्भव है। यह सम्पदाएं तक पहुंचने के लिय जिला विकास समिति और गावं विकास समिति के ओर से निरन्तर लगानी होरही है। जितना पहुंच के लिए सडक में लगानी हुइ है, इस तुलना में यह सम्पदाओं का संरक्षण और सम्बर्धन में लगानी हो नही पारहा है। स्थानीय समुदाय को भी इनकी महत्वा के विषय में समझ नहोने के कारण यह अमूल्य सम्पदायें जीर्ण अवस्था में पहुंचे हें।
दैलेख जिला से उद्गम हुए विभिन्न जातीयां[संपादन]
दैलेख जिला को विभिन्न जात जातीओं का उद्गम स्थल के रूप में भी लिया जाता है क्यों की इस जिले के विभिन्न स्थानों से उद्गम हुए जाती के लोग नेपाल और भारत के विभिन्न जगहों पर बसे हुए हें। जैसे की :-
- दुल्लु से दुलाल
- बासी से बस्याल
- बड से बराल और बडाल
- लम्जी से लम्जेल
- नेपा से नेपाल जाती
- लामीछानी से लामिछाने
- लयाँटी से लुईँटेल
- भुर्ती से भुर्तेल
- दवडा से दवाडी
- पराजुल से पराजुली
- दह से दाहाल
- कट्टी से कट्टेल
- रिजु से रिजाल
- हुमेगांव से हुमागाई
- लम्सु से लम्साल
इत्यादी जगहों से उपर उल्लेखित जातिन क पैदाइश भइल मानल जाला। उपर उल्लेखित जात के लोग संसार की कवनों भी कोने में बसल होखें बाकी ऊ लोग अपना उद्गम स्थान के रूप में दैलेख जिला के जरूर पहिचाने ला।[1]
दैलेख जिला प्रशासनिक विभाजन[संपादन]
दैलेख जिला के 49 गा. वि. स. (गाउं विकाश समिती/ ग्राम पञ्चायत), 2 नगर पालिका, 2 सांसदीय क्षेत्र अउरी 11 ब्लॉकन में विभाजीत कइल गइलबाटे। दैलेख जिला के गा. वि. स./नगरपालिका के नाम सूची नीचे दिहल जात बा:-
- नगरपालिका
- गा.वि.स.
- अवल पराजुल
- कट्टी
- काल भैरव
- कासिकांध
- कालिका
- कुसापानी
- खरीगैरा
- खड्कावाडा
- गमौडी
- गोगनपानी
- गौरी
- चामुण्डा
- चौराठा
- जगनाथ
- जम्बुकांध
- डांडा पराजुल
- तिलेपाटा
- तोली
- तोलीजैसी
- द्वारी
- नौमुले
- पगनाथ
- पिलाडी
- पिपलकोट
- बराह
- बडखोला
- बडा भैरव
- बालुवाटार
- बांसी
- बिन्ध्यबासीनी
- बेलपाटा
- भैरी कालिकाथुम
- भवानी
- मालिका
- मेहतोली
- राकम कर्णाली
- रावतकोट
- रानीवन
- रुम
- लकान्द्र
- लयांटी विन्द्रासैनी
- लाकुरी
- लालिकांडा
- विसाला
- सल्लेरी
- सात्तला
- सिंगौडी
- सिंहासैन
- सेरी


text:
भोजपुरी लस्टम पस्टम
मास्साब आ भईंस
- जयन्ती पाण्डेय
रामचेला बाबा लस्टमानंद से पूछलें कि, बाबा हो अकिल बड़ हऽ कि भईंस? बाबा अइसन मुंह बनवेल कि बुझाईल जे कवनो मरिचा कटा गइल बा. कहले, खाली अकिल आ भईंस के संबंध के ले के हरान बाड़ऽ? कबहूं मास्टर आ भईंस के रिश्ता पर सोचले बाड़ऽ? जे छोट लइकन के स्कूल के मास्टर बा ओकरा बड़ा फायदा बा. देर सबेर जे चरवाहा भईंसियन के चरावे ना आवे त मास्साब स्कूल के लइकन के टिफिन बेरा भईंस चरावे पठा दिहें. मास्टरी आ भईंस में बहुत करीब के रिश्ता होला. तबे त बिहार के पूर्व मुख्यमंत्री चरवाहा विद्यालय खोल दिहले रहले. चरवाहा विद्यालय के छात्र आ गुरुजी लोग भईंस के पीठ के इस्तेमाल स्लेट आ बोर्ड अइसन करत रहे.
एह से इहो बात के प्रेरणा मिले कि ठीकेदार के बनवावल स्कूल के बिल्डिंग जे गिरियो जाई त पढ़ाई के नुकसान ना होई. लोग हमनी के मजबूरी आ गुरूजी के सम्मान देखि के खुद लइकन का हाथ से चारा भेजी लोग. जेहसे कि ब्लैकबोर्ड बनल भईंस हरिहरी चबात पगुरावत रहे आ एक जगहा खड़ा रहे अउर मास्टर साहेब पढ़ावत रहे. एहसे तीन तरह के फायदा होई. पहिलका त एहसे गँवई पढ़ाई के व्यवस्था चौपट ना होई. दोसरका फायदा ई होई कि सरकार के अर्थव्यवस्थो पर विशेष जोर ना पड़ी. तीसरका सबसे बड़ महत्व के फायदा ई होई कि भईंसियन के चरावे खातिर अलगा से चरवाहन के खोजे में परेशान ना होखे के पड़ी. ई काम त लइकवे कर दिहें सँ. एकरा अलावा दूध में पानी मिला के बेचला से जवन फायदा होई ऊ अलगा बा. मास्टर जे भईंस राखि लेऊ त हम समुझत बानी कि करिया अक्षरन के महत्व अउरी बढ़ जाई.


text:
पहीले लोग के बरात भी जात रहे,,
हमनी के बचपन मे भी बरात कोइ कोइ लोग हइल होई,,पर हम ज्यादा गंगा जी नहाए गइल बानी बैल गाड़ी से,बचपन मे स्कुल जात समय बैलगाड़ी भेटा जाव डर्ाइवर लोग बइठा लेस लोग, एह से पैदल चले से बच जाई,जेहदीन ना भेटास लोग ओहदीन पैदले चल के जाए परत रहे,,हम त पुरनका लोग से सुनले बानी बैल गाड़ी से बरात छपरा से िसवान 100 कीमी तीन दु दून लागत रहे जाए में,बीच मे खाय पीये के इंतजाम कोइ रीस्तेदार के घर मे कइल जात रहे,, चली बरात त घुम लेहनी अब आई बैल के बेरोजगारी पर,,,
टरेक्टर -जोताइ के काम ले लीहलस
थ्ेसर-दवनइ के काम ले लीहलस
बोरींग- ढेकीं ( इनार से पानी नीकालल जात रहे बैल के नाध के) खेत पटाई के काम ले लीहलस
टेम्पु- माल ढोआई सवारी के काम ले लीहलस
ट्ेक्टर- ढाआई,दवनइ,बुआई,जुताइ,यानी बैल के सारा काम ले लीहलस,,
अब आ जाई असल मुद्दा पर-
अगर ट्ेक्टर ना रहे त हर गाँव मे पाँच छे जोड़ा बैल मील जाई,लेकीन आज बैल के पैदा होए के साल लागे से पहीले बेच देतबानी हमनी के,,
सही मायने मे बैल के जान के दुश्मन ह
ट्ेकटर,एहसे अंग्ेज के या माँस खाए वाला के बहुत फायदा भइल बा,काहे की हमनी के बछ्छा के बचपने मे बेच के पीछा छोड़ा लेत बानी,आ उ बेचारा मर के राक्षस लोग के पेट के भोजन बन जात बा,,
गीँदृध जे पहीले हमनी के पास बहुत रहे,जहा पशु मरल देख के मेढरात रहे उहो आज खत्म हो गइल बा,काहे ओकर हीस्सा के भोजन राक्षस लोग खा रहल बा….सही मायने मे सबसे बड़ा जीम्ेदार हमनी के बनी,जउन हल के बीना हमवी के शादी ना होला उहके चलावे वाला के आज नामो िनशान ना बा,,
कलयुग इहे त बा बस हमनी से समझे के फेर बा, जउन हल के चलते हू खेत मे सोना उपजे लागत रहे,आज उ खेत दीन पर दीन उसर(बंजर) भइल जा रहल बा,,इ रउआ आपन खेत के भी देख सकीले……
पहीले लोग के बरात भी जात रहे
पहीले लोग के बरात भी जात रहे,,


text:
भोजपुरी अभिनेता प्रवेशलाल यादव के अबही हाल में रिलीज फिलिम ‘हीरो’ के जादु सगरी बिहार-यु.पी. में दर्शकन का माथे चढ़ के बोलत बा. भारी बरखा का बावजूद एह फिलिम के बाक्स आफिस कलेक्शन एतिहासिक रहल बा आ दर्शक एह फिलिम के बड़ाई करत नइखन अघात. प्रवेश के भूमिका एह फिल्म में एगो सीक्रेट सर्विस पुलिस ऑफिसर के बा. आ एह फिल्म के प्रवेशलाल के अबही ले सबले बेहतर फिलिम बतावल जात बा.
बिहार के मोतिहारी, रक्सौल, सिवान, पटना, बक्सर, समस्तीपुर, मुजफ्फरपुर, दानापुर, बेगुसराय, गया, बिहारशरीफ आ कोसी क्षेत्र में शानदार बिजनसे करे वाला एह फिल्म के बनारस के आनंद मंदिर में एक दिन के चारो शो में 50,247/- रूपये के नेट कलेक्शन मिलल जवन अबही ले कवनो दोसरा फिलिम के नइखे मिलल. पिपराइच के अनुराधा सिनेमाघर में एकर कलेक्शन रिकार्ड रहल.
बिहार आ यू.पी. के सिनेमाघरन में दुसरको हफ्ता में एकरा बम्पर कलेक्शन मिलत बा, मशहुर अग्रेजी दैनिक टाईम्स ऑफ इंडिया एह फिल्म के समीक्षा में तीन तारा दिहले बावे. फिल्म में प्रवेश के तकिया कलाम ‘‘नो टेंशन, नो बी.पी., बी हैप्पी, व्यस्त रहऽ, मस्त रहऽ” अब देखेवालनो के तकिया कलाम बनल जात बा. एह फिल्म के सफलता से प्रवेश लाल यादव सिनेमा भोजपुरी के भरोसेमंद सितारन का कतार में शामिल हो गइल बाड़ें.
(प्रशांत निशांत के रपट)


text:
बी॰ फ्रेन्डस इन्टरटेनमेंट के बैनर तले बने जात पहिला फिलिम प्रोडक्शन नं॰ – 1 के एलान पिछला दिने मुजफ्फरपुर के एगो होटल में प्रेस का सोझा कइल गइल.
फिलिम के कहानी उत्तर भारत के गँवई माहौल के रेघरियाई. पश्चिमी आ भारतीय संस्कृति के बीच के टकराव फिलिम के केन्द्र में बा. ई भोजपुरी फिलिम फूहड़ता का खिलाफ खाँटी पारिवारिक अंदाज में रही. देखेवाला लोग एह फिलिम में भोजपुरी संस्कृति के देखीहें. सम्बन्धन के बिखराव आ टूटत परिवार के अनोखा कहानी बावे एह फिलिम में. आज के मसाला फिलिमन का सोझा ई फिलिम स्वस्थ मनोरंजन परोसी. आ आवे वाला समु में एकरा के भोजपुरी सिनेमा में मील के पत्थर मानल जाई.
निर्मात्री हई बी॰ ठाकुर आ मल्लिकाए तरन्नुम. कथा पटकथा आ गीत डॉ॰ कुमार विरल के बा. कहानी लिखाइल शुरु हो गइल बा आ गीतन के रिकार्डिंग जल्दिए मुम्बई में शुरू होखी.
फिलिम ला कलाकारन के चुने के काम चलत बा. उमेद बा कि खेसारी लाल यादव, मोनालिसा, कुणाल सिंह, विजय खरे, सतीश साहनी, देवेन्द्र वगैरह रहीहें.
फिलिम के एलान करे का मौका प विजय खरे, कुमार विरल, देवेन्द्र, सतीश साहनी, भारती राज, स्वेता वर्मा आ प्रचारक कुन्दन राज मौजुद रहले.
(कुन्दन राज)


text:
एक्शन किंग विराज भट्ट आ भोजपुरी सिनेमा के सुपर स्टार खेसारी लाल यदव के मुख्य भुमिका वाली भोजपुरी फिलिम ‘जानेमन’ के जादू सगरी बिहार में चलत बा आ खूब चलल बा.
एह फिलिम के बिहार में पचास गो से अधिका सिनेमाघर में देखावल जात बा आ हर जगहा फिलिम कामयाब लउकत बिया. दरभंगा के क्रेज सिनेमा घर में विराज भट्ट के जलवा देखते बनत बा. विराज भट्ट के परदा पर आवते लोग जोरदार ताली बजावे लागऽता आ उनुका एक एक डायलाग प सीटी बजावत बा लोग.
अपना एह कामयाबी से खुश विराज भट्ट बहुते उत्साह में बाड़़न. कहऽतारें कि उनकर मकसद हमेशा बस इहे रहेला कि दर्शकन के खुशी मिले. साथही खेसारी लाल यादवो के जम के सरहत विराज के कहना बा कि जबे दुनू जने मिलेलें त जम के कामेडी होखेला आ पूरा यूनिट हमनी के एह आदत के मजा लेले.
(शशिकांत सिंह, रंजन सिन्हा)


text:
– जयंती पांडेय
पसेना से नहाइल रामचेला हाँफत हाँफत बाबा लस्टमानंद के लगे चहुँपले. सस्टांग दंडवर कइके आशीर्वाद लिहला के बाद रामचेला कहलन, गुरू आजकाल्हु गउवों में बदलाव के बयार बड़ा तेजी से बहऽता..
लस्टमानंद पुछलन, काहे? का हो गइल? समय के साथे हर चीज बदल जाला. बदलाव संसार के नियम हवे, एहमें परेशान होखे ला का बा?
रामचेला कहलें, गुरू पहिले बिआह होत रहे बड़ा मजा आवो. लौंडा के नच से ले के मरजाद ले बिआह में रहे में बड़ा मजा आवो. एतने ले ना, बेटिहा किहांं जब बारात चहुँपे आ जनवासा में लउन्डा के नाच होखे त बुढ़उवो लोग मजा लेबे में पीछे ना रहत रहुवे. लउन्डवो सब नाचते नाचत बुढ़ऊ लोग के अंचरा ओढ़ावे लागे आ बुढ़ऊ बाबा ईया के पइसा देत होखो चाहे ना, लउन्डवन के जरूर दे देस. तिलक आ बिआह में पात में भूईंया बइठ के खइला के आपने आनंद रहुवे. जेकर दुआर जेतना बड़ ओकरे ओतने बड़ हैसियत रहे. बड़का लोग किहाँ त एगो पांत में हजार आदमी ले खा लेत रहलन बाकिर अब सभे व्यस्त हो गइल बा. बिआह में मरजाद त दूर अब साँझी खा बारात जा ता आ राते में खा के लवद आव ता.
भूईंया बइठ के पांत में खाए वाला सिस्टम के साथे पूड़ी तरकारी आ दही चिउरो खतम हो गइल. अब त का कहता लोग बुफे सिस्टम में खिआवे के. पता ना ई बुफे सिस्टम कहवां से आइल बा लेकिन एह सिस्टम में खाए वाला लोग लाज हया घोर के पी गइल बा. ससुर होखे चाहे भसुर, ओ लोग के सामनहीं कनिया लोग प्लेट में चम्मच हिलावत चपर चपर मुंह चलावऽता लोग. एह बुफे में बड़ छोट के लिहाज नइखे रह गइल. केहु केहू के सामने कवनो तरह खा लेता. दही चिउरा के जगहा अब चाउमीन, पनिर, डोसा, इडली अउरी का का कचकच खा ता लोग. अब रउए बताईं ई नवका रहन आ पेट अउरी चालढाल दुनू के निगलत जात बा, कि नां ?


text:
भोजपुरी पंचायत अगस्त २०१३ के अंक पिछलके हफ्ता आ गइल रहुवे हमरा मेलबाक्स में बाकिर कुछ अउरी काम में अझुराइल रहला का चलते अकर जानकारी देबे में तनी देर हो गइल बा. अबले के जवन हमार अनुभव रहल बा तवना हिसाब से भोजपुरी पंचायत के प्रकाशन नियमित होत आवत बा. शायद एकर सबले बड़का कारण बा कि ई भोजपुरी में ना होके भोजपुरिया लोगन के हिंदी पत्रिका हिय. हमेशा का तरह आजुओ हम एह पत्रिका में प्रकाशित भोजपुरी सामग्रिए के चरचा करब आ एह दिसाईं मौजूदा राजनीति पर तंज कसत प्रभाकर पाण्डेय के लेख “…करऽ हड़ताल मोरे बबुआ” नीक लागल. सवाद अउरी बढ़िया रहल रहीत अगर अंत में उपदेशात्मक उपसंहार ना भइल रहीत. एकरा बाद आगा बढ़नी त पटना में पिछला महीना भइल अंतर्राष्ट्रीय महोत्सव के जानकारी वाला लेख खास कर के एहला सूचनापरक लागल कि एहमें सगरी सम्मानित लोगन का बारे में थोड़ बहुत जानकारी दिहल गइल बा. रोहतास के डेढ़गाँव में जनमल चित्रकार आ लेखको भुनेश्वर भास्कर के परिचय बतावत ओमप्रकाश अमृतांशु के लेख भोजपुरी में पढ़ के बढ़िया लागल. ना त भोजपुरी के महारथीओ लोग के साक्षात्कार पिछला बेरी हिंदीए में छपल रहुवे. अबकीओ का अंक में बिहार भोजपुरी अकादमी के अध्यक्ष डा॰ रविकांन्त दूबे कुछ भोजपुरी किताबन का बारे में जानकारी दिहले बानी. उहाँ के लिखल लेख अउरी प्रशंसनीय रहीत अगर उहाँके खुद का कार्यकाल में बिहार भोजपुरी अकादमी से प्रकाशित साहित्य, पत्रिका भा किताबन के जानकारी दिहल रहीत. बाबा का दुअरा हथिसार रहुवे से अधिका जरूरी बा अपना गराज में खड़ा गाड़ी मोटरसाइकिल का बारे में बतियावल. मारीशस के साहित्यकार धनराज शंभु के कविता नीक लागल. आगहूं उमेद करब कि विदेश में भोजपुरी के सिरजनहार लोग के रचना मिलत रही पढ़े गुने ला. भोजपुरी के मशहूर आ बहुचर्चित गीतकार आ गवइया महेन्दर मिसिर का बारे में लेखो छपल बा अबकी का अंक में.
भोजपुरी सिनेमा से मिलल प्रशंसापरक पीआर मेटेरियल का अलावे मधूप कुमार आ हेमन्त सम्राट के लिखल खबर खास कर के खास लागल कि जरूरी बा कि भोजपुरी सिनेमा के खाली खबरे ना दिहल जाव, ओकर खबरो लिहल जाव. काहे कि अब अगर भोजपुरी सिनेमा इंडस्ट्री पर दया देखावल गइल त मामिला अउरी बिगड़ जाई. उमीद कइल जाव कि एह तरह के अउरीओ जानकारी अगिला अंकन में मिलल करी.


text:
(ई रचना भोजपुरी संगम के जनवरी -२०१७ अंक में छपल बा )
“गोड़ लागीं ए बाबा !”
कउड़ सेंकत रमेसर हाँक मरले । पंडित घरभरन मिसिर भोरे भोरे
मुँह में दतुअन कचरत आ दायाँ हाथ में लोटा हिलावत चलल आवत रहन । दतुअन होठ आ दाँत
के मिलल जुलल पगुरांव प अपने आप कब्बो दायाँ गाल त कब्बो बायाँ गाल फेरात रहे ।
थूक आवे त दाँत में दतुअन के दबा के आगे
के दू दाँत के फांक मुंहे पिच्च से थूक देस । कान पर जनेऊ के तीन फेरा देवे में
स्वेटर आ गंजी एक ओरे से उचकत रहे ।
पंडित घरभरन मिसिर… गाँव
देहात में पुजाले । सतनराएन के कथा से लेके सप्तसती के जबानी घोंट के पी लेले
बाड़ें । शुम्भ-निशुम्भ आ कुम्भ ना जाने कई तरह के बियाह के मंतर जानेलन । अइसन मनई
से हर कोई आस राखेला कि ओकर समस्या के निदान त मिलिये जाई । अब उ भले पतरा देख के
बतावस भा जतरा देख के... लोगवा त पुछबे करी । सांझे पुछी, बिहाने
पुछी ... आते पुछी त जाते पुछी,
कब्बो नहाते त कब्बो मर मैदान जातो पुछी । त बाबा घरभरन से
काहे ना पुछी । लोग पुछल... लोग ???
अरे ना रमेसर पुछले हाँ । पुछले हाँ... अबहीं कहाँ... अबहीं
त पुछे के सुरता बनवले हाँ ... पांवलग्गी आ उहो दूरे से । मुँहे से उचरले हाँ ।
आसीरबादो मिलल ह । मुँह के बायाँ ओर के दाँत से दतुअन दबा के... अपना से बाएँ तीन
फर्लांग दूर पिच्च से थूकला के बाद । “...जै जै
रमेसर बाबू । आबाद रहीं.... अहा हा ! आग तापत बानी !? इहो
सिद्ध लोग के काम ह - धुनी रमावल आ पंचाग्नि तापल । रवा त पहिलहूँ के सिद्ध हईं ।
ना आगे नाथ ना पीछे पगहा... राउरे मरजाद बा सउंसे जगहा । कहीं... कुछ कहल चाहत
बानी का ??”
“ना ए बाबा,
कहे के का बा... देवता मनई के भोरे-भोरे दर्शन भइलो त पुन्न
ह ।”
“अहा हा हा... जीहीं,
जीहीं । खूब कहनी... बाकी ए रमेसर बाबू हई मर मैदान के
रास्ता रोक के दर्शन करे के ममिला गड़बड़ बुझाता ।”
“हा हा हा ... बाबा के बात । अब का कहीं ए बाबा... रवा अइसे त भेंटाईं ना ।
कब्बो फलनवा जजीमान किंहा छठीहार सतईसा त कब्बो चिलनवा जजीमान किंहा सराध । राउर त
गोड़ में चकरी लागल रहेला । अब रवा से भेंट करे खातिर इहे नीक राह लउकल ह । जानते
बानी गाँव देहात के लोग दिन में भले मत लउके बाकी साँझ बिहान सीवान ओरे भेंटा जाई
। अब घर से नजदीक जवन सीवान ओनही पठान ।”
“त आज हमार सीवान छेंकाइल बा । खूब कहनी बाबू साहेब । रुकीं... अब हेतना उतजोग
कइनी त राउरो समस्या सुनिए लिहल जाव । दू मिनट आउरी दम धरीं... आईं हई इनरा पर से
तनी दू बाल्टी पानी के इंतजाम करीं... हाथ मलीं आ मुँह धोईं । मर मैदान के मुँहे त
भगवान के नामो ना लेवे के... रवा कहीं जतरा पतरा के बात करब त दिक्कते होई ।”
रमेसर उठ के दू बाल्टी
पानी के बेवस्था कइलन । “जै
जै.. बड़ा गरम पानी बा एह इनरा के ।”
“नहइबो करब का ए बाबा ?”
“अरे ना ना... बड़ी जाड़ बा हो... घरही नहाइब । अबही त मंतर स्नाने से काम चली...
दू दिन बाद सकरात आवता । बनारस के प्रस्थान होई, ओहिजे गंगा जी में भर जाड़
के स्नान के फल लेहब ।”
“सकरात गुने त हमहूँ अइनी हाँ... अब रवा से का छुपल बा । सकरात पर कुछ शंका
समाधान त रवे नू कर सकीले ।”
“लीं...भल कहनी । सकरात पर पुछब आ उहो सूखे सूखे । रवा सोझे हाथ मुँह धोके बइठल
बानी आ खाये पीएवाला परब पर बतकही कइल चाहत बानी .... ई ना होई । मंगाईं पाव भर
चूड़ा, गुड़ आ चार पाँच गो लाई-तिलवा तब नू गेयान के गठरी खुली ।”
“ए बबुआ दुर्गेश,
तनी हाल दे घरे धाव.... माई से सेर भर चूड़ा, गुड़
लाई तिलवा मांग के लाव... बाबा के सीधा देवे के बा । भाग के जा आ धउड़ के आव त” –रमेसर
आपन लईका के कहलें । “ए बाबा रवो शुरू करीं,
पनपियाव त आवते बा...”
“हं हं काहे ना... तनी जगह बनायीं । जाड़ में कउड़ के आग से बड़ सुख का होई... हाँ
त रमेसर बाबू ,
का पुछे के रहल ह ?”
“बाबा, एगो शंका रहल ह,
सकरात में दहीये-चूड़ा आ खिचड़ी काहे ?”
“जै जै... बड़ा नीक पुछनी । माने कोतवाल से कोतवाली के हाल पुछल जाला । सब भेद
खुल जाई त हमरा अगिला बेर से ना चूड़ा भेंटाई ना लाई तिलवा के नेवान होई ।”
“हा हा हा... रवो नू ,
बतिया के कहाँ से कहाँ ले जाइले । शंका एह से आइल ह कि केहू
एकरा के खिचड़ी कहेला,
कहीं सकरात,
कहीं पोंगल आ सब जगहा लगभग एके लेखा विध वेव्हार तिल गुड़
के... खिचड़ी के... इहे बड़ा कन्फूजन हो गइल कि ई काहे आ कइसे... आ अइसे त कबसे ?”
“लीं... राउर शंका त लमहर राह लेता । एगो पुछब त दोसर निकली । दोसर त तिसर ...
रुकीं बतावत बानी... लीं हई देखीं पनपियाव आ गइल । रवो सभे लीहीं । अब बात कुछ
गंभीर होई त मुँह चलत रहे ।”
हं त रवा सभे जानते होखब
हमनी के पुरनिया के... बड़का वैज्ञानिक सोच रहे लोग के । रीत रिवाज आ विध वेव्हार
से समाज के अस बांध के रखलस कि देह दशा तनिको ना बावें होई ना दहीने । जेतना लोक
परब बनावल गइल उ उहे लोग के देन ह । प्रकृति,
समय आ भौगोलिक स्थिति के सटीक विश्लेषण जेतना पुरुखा लोग कह
गइल बा ओतना आज के वैज्ञानिको जुग में अंदाज लगावल संभव नईखे । माटी, पानी, हवा, आकास, धूप, छाँव
जईसन प्राकृतिक चीजो वैज्ञानिक यंत्र रहे ।
“हाँ, बतिया त साँच क़हत बानी... का, कब आ कइसे के वेव्हार ई त
सांचहूँ बतावल बा... त फेर आगे कहीं ।”
“देख ! भारत के भौगोलिक स्थित एक नइखे । समशीतोष्ण प्रदेश कहाला । कहीं कंपकपात जाड़ त कहीं
चिलचिलात गरमी । कहीं लहलहात खेत,
कहीं जंगल त कहीं पहाड़ आ पठार । कुछ प्रदेश में नदी नाला
आहर पोखर के जाल त कहीं सालों भर सुखाड़ । अब अईसन परिस्थिति में कवनो लोकपरब मनावे
के तरीका आ समय बिलकुल अलग होखबे करी ।
पूरा भारत में जगह आ सुविधा के अनुसार लोक-परब के मनावे के विधि आ समय अलग
बा । बाकी सभे के पाछे एके उद्देश्य इहे बा
कि मय समाज एह परब में गुंथा जाव । ना बड़-ना छोट, ना
छूत- ना अछूत, एह लोक-परब में सब भेव मिट जाव । लोक
परब के अबूझ संसार के रीति रिवाज आ विधि के पाछे जवन पुरुखा पुरनिया के वैज्ञानिक
सोच छुपल बा उ धेयान देवे योग्य बा ।”
“साँच बात”-
रमेसर के साथे ओहिजा बइठल दू जाना हुंकारी भरले ।
“जाड़ के मौसम में शरीर के ज्यादा ऊर्जा के जरुरत पड़ेला । देखते बाड़ऽ कि बगैर एह
आग के तापले देह के हाड़ जरनेटर लेखा हिलत बा । ठंढा जगहा में लोग खूब माँस मछरी खाला कि देह गरम रहो । हमनी
के का मर मसाल,
मकरध्वज आ चवनप्रास । एतना तक त ठीक बा कि खाए पिये से
गर्मी आ जाला बाकी एकरा साथे महनतों के जरूरत पड़ेला । बाकी जाड़ा के मौसम में लोग
ऊर्जा के अभाव में आलस्य के कोरा में बइठल रहेले । अब बदलत प्रकृति के अनुसार हरेक
जीव जन्तु, पेड़ पौधा अपना के ढाल लेला आ प्रकृति के साथ समरस हो जाला बाकि मनुष्य के आपन
प्रकृति बा । समस्त संसार पे विजय के चाह राखेवाला मनुष्य अपना के प्रकृति के साथ
ना बदलेला आ आपन नुकसान करेला ।”
“हाँ बाबा, बतिया ठीक कहत बानी । हमरो मन करत रहता कि खरिहान में खटहुल
में जाके पुअरा के गरम बिछावना पे दिन भर चद्दर तान के सुतीं । बाकी जानते बानी
गाय गरु , खेती बाड़ी के काम छोड़ के नींद लागो । चवनपरास से इयाद पड़ल ... अबकी सुदेशन वैद
का जाने चवनपरास बनवलन कि ना... पिछला साल त बाजार से लेनी त बुझात रहे कि सकरकंद
के हलुआ होखे । सुदेशन वैद के बनावल एक चमच खाये त देह पर से सुटर शाल सब उतार
जाय...”- मड़ई जादो कउड़ के आग उटकेरत कहलन ।
“अरे मरदे दम धरऽ... तहरा के सुनीं कि बाबा के”- रमेसर खिसियइलन । “हाँ त
रवा कहत रहीं बाबा... बड़ा नीक जानकारी बा”
“अरे ना हो,
मड़ई ठीके इयाद करइलन ह सुदेशन वैद के... बड़ा विद्वान आदमी
उहो... ढेर बात उनको से होला । उहे कहत रहन कि वैदई में मानल जाला कि शरीर के
छलावे में तीन चीज के ईंधन काम करेला । आ एह तीनों के तनिका से हेरफेर से शरीर मे
रोग बेआधी हो जाला । वैद जी शरीर में वात (वायु) , पित्त आ कफ रहेला आ एकरे
के त्रिदोष कहत रहन । इहो बतावत रहन दोष के प्रकृति के अनुसार ही खानपान आ उपचार
में बदलाव करल जाला । माने जइसन देवता ओइसन पूजा । अब सुनऽ एह सकरात के हाल... उहे
वैद जी के भेद खोलल ह । आसीन (आश्विन),
कार्तिक महिना में पित्त के प्रकोप ज्यादा होला । शरीर के
भीतरियो आग बा जावना के पित्त कहाला आ एकर प्रकृति अमलीय ह, जे
खाना पचावे के काम में आवेला । बाकी जब एह आग के दंवक अपना मान से तेज हो
जाला त आंत के नुकसान पहुंचावे ला । पित्त
के प्रकोप से शरीर में जलन,
पेटदर्द,
उल्टी,
पेट के दोसरो रोग जनम लेला । आ एह पित्त के प्रकोप तब आउरी
बढ़ जाला जब ठंढ भगावे के फेरा में लोग अनाप-सनाप चीज खायेला । तेज मसाला, गरम
पेय, शराब आ मांसाहारो एक बड़ा कारण बा पित्त प्रकोप के । आ एह तरह के खान पान के
प्रयोग बहुत पहिले से कर रहल बा । अब एह शारीरिक पित्त के शांति पूस आ माघ के
सकरात के समय करल जाला ।”
“वाह बाबा, हम त जानत रहीं कि रवा खाली मंतरे जानीले... रवा त हेतना निमन से वैदयी के
बातो बतावत बानी ।”
“अरे इ सब अनुभव के बात ह । लोग से जाने सीखे ले मिलेला । त कहत रहीं कि मकर
सकरात के दिन नया धान के चूड़ा (चीवड़ा,
पोहा),
दही के साथे नया फसल के गुड़, तिल के खाये के प्रथा सगरे
बा । अब सुनऽ आउरी विज्ञान के बात । पुरनिया सब जवन खोज कइले नयका लोग अब खोजता ।
सोचऽ घर के नाली जाम होला त का कइल जाला?”
“फराठी भा लग्गी से गाद आ कचड़ा के निकालल जाला भा आगे ठेल दियाला कि पाछे के
पानी निकल जाव ।”-रमेसर कहले ।
“चाबस बाबू साहेब... हम एही से नू कहिला कि रवा सिद्ध हईं । बात के कोर पकड़ के
सीधे जड़ तक पहुंचीले । इहे चीज त पेटवो खातिर कइल जाला । अब पेट में लग्गी ना नू
कोंचब.... त एकरा खातिर अइसन वेवस्था कइल गइल कि मय जमा खर्चा बिना हिंग फिटकिरी
के निकल जाव । हमनी के खेतिहर समाज,
एही प्रकृति से उपाय लेलस । हई चूड़ा के गुण जानते बाड़...
पाव भर खाइब त कुछ देर में सेर भर खइला लेखा लागि । पानी मिली त पातर सुखल चूड़ा
फूल के आपन औकात से बेसी हो जाला । त पेट के आंत में सटल जेतना गंदा पदारथ बा ओकरा
के चूड़ा सोख ली । दही के गुण त जानते बाड़ कि पेट के निरोग रखेला । आ साथे साथ गुड़
पेट के अग्नि के ताप के दूर करेला ।”
“वाह, ई त सेतिहा के लाख रोपेया बराबर बात बतवनी । बाकी तिल-गुड़ , तिलकुट
लाई काहे ?”
“अरे ई त हमरो न मालूम रहे । वैद जी कहत रहन कि भुंजल तिल आ गुड़ से कब्ज ठीक हो
जाला । अब पुरखा पुरनिया लोग ई जानत होई तबे सकरात के पेट सफाई के पूरा इंतजाम एके
साथे कर देले रहे ।”
“सही कहत बानी बाबा... पुरनिया लोग हमनी से जादे विद्वान रहे । हरेक चीज के
उपाय सेतिहे आ सहजे बता देलस लोग...”
“अरे आगे सुनऽ ... दिन में चूड़ा-दही से पेट के जब मल के निकास हो गइल त रात के खिचड़ी... कि जड़ी पच जाये आ पेट के
आरामों मिल जाये ।”
“ए बाबा राउर बहुत बहुत धन्यवाद एह
शंका दूर करे खातिर । बाकी एगो आउर सहजे प्रश्न उठट बा कि खाये पिये से त बुझा गइल
कि शरीर के लाभ मिली बाकी हई तिलंगी
(पतंग) काहे उड़ावल जाला ?”
“हा हा हा... कहनि हाँ नू कि आदमी के स्वभाव ह आराम करे के... पेट भइल भारी त
अब का लदब व्यापारी । माने अघाइल बैला के हौ ... पेट भरल ना कि देह हाथ सोझ करे आ
आराम के फिकीर । त पतंगबाजी से माघ के गुनगुना घाम देह में लागो आ खेलत कूदते चूड़ा
के भारीपन दूर हो जाय त का हरज ।”
“वाह, माने आम के आम गुठली के दाम वाला बात”
“अरे अतने ना,
आउर सुनऽ... एह
पतंगबाजी में योग साधना घुसल बा । भारतीय साधना पद्धति में बिन्दु साधना एगो
महत्वपूर्ण अंग ह । एह साधना में एक बिन्दु पे धेयान केन्द्रित कराल जाला । आँख, बुद्धि
तेज करे के सबसे बढ़िया उपाय लईकन के पतंगबाजी ह । पतंग के हरेक लोच आ कलाबाजी के
साथ मन आ शरीर के मेल साधना के अनूठा रूप ह । सकरात के दिन के चूड़ा दही के भारी
भोजन के खेल कूद में पाच जाय आ साथे एक साधना हो जाये , एही
सोच के साथे सकरात के पतंगबाजी जोड़ दियाईल ।”
“बाबा त एह में पूजा पाठ कवना काम के ?”
“लऽ... लगल नू आपन बुद्धि लगावे । हम कहत रहीं
नू कि भेद जानते हमार दान दक्षिणा पर आफत हो जाई आ तू अबहियें ओकर झलक
देखावे लगल ।”
“ना बाबा, राउर सीधा-पानी त चलते रही,
बस इहे अंतिम शंका रहल ह । जब एतना बता देनी त इहों बता दीं
।”
“अच्छा त इहों सुन ल... सकरात खाली लोकपरब ना ह । ई पुरखन के वैज्ञानिक सोच से
उपजल, मौसम के संधिकाल में शरीर के शोधे के परब ह । खात पियत खेलत कुदत एगो बड़
स्वास्थ्य रक्षा के उतजोग हो जाये आ एकरा में हिंग ना फिटकरी खाली आनंदे बरसे त
इहे नू लोकपरब के असली माने कहाई । सुरूज साक्षात ऊर्जा के प्रतीक हवें, अब
राशि ग्रहचाल से उनकर स्थिति जवन होखे,
बाकी एह परब में उनको के पूजा करल जाला । एह घरी सब नया
अन्न आवेला त हरेक खेतिहर के ई कर्तव्य होला कि एकरा खातिर प्रकृतियो के धन्यवाद
देवे । अब एह में प्रकृति के इयाद कइल,
पुरखा पुरनिया के इयाद कइल आपन कुल खानदान के इष्ट, गाँव
के देवता के पूजा कइल त कवनों जबून काम बा ना... बाकी के सब कथा कहानी त हमनी के
जजिमनिका चलावे खातिर ह । ल इहे... बुझाता नौ दस बज गइल । ईंहा बात करे के फेर में
ढेर कुबेर हो गइल । रमेसर बाबू,
आगे से अइसे जन रोकब... । चलीं जै जै सभे के....”
*****


text:
Home Tags भोजपुरी फिल्म
Tag: भोजपुरी फिल्म
संघर्ष की कहानी है भोजपुरी फिल्म सिपाही
निर्माता शिवनारायण बी सिंह की भोजपुरी फिल्म सिपाही ने भोजपुरी बॉक्स ऑफिस पर धमाल मचा दिया है। इस शुक्रवार रिलीज हुई भोजपुरी फिल्म सिपाही...
भोजपुरी फिल्म जान हमार का पोस्ट प्रोडक्शन प्रारंभ
कोयल फिल्म्स के बैनर तले बनी भोजपुरी फिल्म जान हमार का पोस्ट प्रोडक्शन प्रारंभ हो गया है। इलाहाबाद एवं कोलकाता में फिल्मायी गयी इस...
भोजपुरी फिल्म बलम परदेसिया
जरूर देखीं, आपना समय के एगो बेहतरीन भोजपुरी फिल्म बलम परदेसिया भोजपुरी फिल्म: बलम परदेसिया कलाकार: राकेश पाण्डेय, नज़ीर हुसैन, लीला मिश्रा, जयश्री ...
भोजपुरी फिल्म चुटकी भर सेनुर
जरूर देखीं, आपना समय के एगो बेहतरीन सामाजिक भोजपुरी फिल्म चुटकी भर सेनुर, समाज मे फइलल दहेज़ प्रथा के खिलाफ इ फिलिम बा ...
भोजपुरी फिल्म धरती मइया
जरूर देखीं आपना समय के सुपर हिट भोजपुरी फिल्म धरती मइया कलाकार: कुणाल सिंह, गौरी खुराना, ब्रज किशोर, श्री गोपाल संगीत: चित्रगुप्त गायक: किशोर...
भोजपुरी फिल्म सजनवा बैरी भइले हमार
जरूर देखीं आपना समय के सुपर हिट "भोजपुरी फिल्म सजनवा बैरी भइले हमार" कलाकार: सुजीत कुमार, दीपिका, मनोज वर्मा, गीत: समीर संगीत: चित्रगुप्त निर्माता:...
भोजपुरी फिल्म हमार भौजी
जरूर देखीं, आपना समय के एगो बेहतरीन परिवारिक "भोजपुरी फिल्म हमार भौजी" कलाकार: तनुजा, सचिन, कुणाल सिंह, जय श्री टी, धीरज कुमार...
भोजपुरी फिल्म गंगा किनारे मोरा गांव
जरूर देखीं आपना समय के एगो बेहतरीन "भोजपुरी फिल्म गंगा किनारे मोरा गांव" भोजपुरी फिल्म: गंगा किनारे मोरा गांव कलाकार: कुणाल, गौरी खुराना,...
भोजपुरी फिल्म बी.डी.ओ. साहब शीघ्र प्रदर्शित होगी
मां लक्ष्मी फिल्म्स कृत निर्माता शंभु गुप्ता की भोजपुरी फिल्म बी.डी.ओ. साहब का पोस्ट प्रोडक्शन पूरा हो गया है और शीघ्र ही यह सर्वत्र...
भोजपुरी फिल्म खून भरी मांग की एडिटिंग शुरू
भोजपुरी फिल्म निर्देशक राजकुमार आर. पाण्डेय और निर्माता प्रदीप सिंह की फ़िल्म "खून भरी मांग" की शूटिंग पूरी हो चुकी है और हाल ही...
भोजपुरी फिल्म घमासान का पहला शेड्यूल पूरा
अक्षत आहान फिल्म्स के बैनर तले बन रही भोजपुरी फिल्म घमासान के पहले शेड्यूल की शूटिंग पिछले दिनों पनवेल के सुर्वे फार्म हाउस में...
भोजपुरी फिल्म का बाज गईल डंका की 20 दिवसीय शूटिंग सम्पन्न
दुर्गा फिल्म्स प्रोडक्शन के बैनर तले बन रही भोजपुरी फिल्म बाज गईल डंका की 20 दिवसीय शूटिंग पिछले दिनों ब्रजेश्वरी, चांदीवली, बसरा स्टूडियो...
भोजपुरी फिल्म “मधुबाला” की भव्य म्यूजिकल लांच
वाइस मोंक फिल्म्स प्रा.लि. के बैनर तले बनने जा रही भोजपुरी फिल्म "मधुबाला" की भव्य म्यूजिकल लांच पिछले दिनों ए.बी.साउण्ड रिकार्डिंग स्टूडियो (अंधेरी) में...
भोजपुरी फिल्म विवाद का शुभ मुर्हू सम्पन्न
भोजपुरी फिल्म "विवाद" का शुभ मुहूर्त पिछले दिनों मुजफ्फरपुर के होटल विजय लक्ष्मी में धुम-धाम से सम्पन्न हुआ । इस मौके पर भोजपरी...
भोजपुरी फिल्म इज्जत का प्रदर्शन 23 अगस्त से बिहार में
मिथिला टॉकिज के बैनर तले बनी फिल्म "इज्जत" 23 अगस्त से बिहार के सिनेमाघरो में परदर्शित होगी। निर्माता मनोज कुमार चौधरी व निर्देशक बाली...


text:
“देवरा बड़ा सतावेला” फिल्म का गाना रेल गड़िया चलावे बलमुआ गुड्डू रंगीला और इन्दु सोनाली ने गाया है, जबकि संगीत मधुकर आनंद ने दिया है। फिल्म के निर्माता दिलीप जैसवाल और निर्देशक राजकुमार आर. पांडे हैं । भोजपुरी वीडियो गाना पवन सिंह, रवि किशन, चिंटू और मोनालिसा पर फिल्माया गया हैं |
Song: Rail Gadiya Chalave Balamua
Star Cast: Pawan Singh, Ravi Kishan, Chintu, Monalisa
Movie: Devra Bada Satawela
Singer: Guddu Rangila, Indu Sonali
Music: Madhukar Anand
Producer: Dilip Jaiswal
Director: Rajkumar R. Pandey
Company/Label: Wave Music
अन्य भोजपुरी गाने भी देखे :
- बदनाम जवानिया होई
- सईया ज़हिया से गईला पूना
- हमें अपना दिल में
- तोहे देख के मनवा डोलs
- आंगनबाड़ी वाली भाउजी
भोजपुरी फिल्मी गाने हो या हो एल्बम के गाने, PK भोजपुरी लेकर आए है भोजपुरी एंटरटेनमेंट का मजेदार मसाला | तो हमेशा याद रखिए Pkbhojpuri.in


text:
आजु नई दिल्ली में ऐतिहासिक लालकिला का नियरा होखे वाला दशहरा समारोह के संबोधित करत राष्ट्रपति रामनाथ कोविंद जी कहनी कि देश से आतंकवाद आ भठियरपन न के खतम करे ला हमनी सभ के मिल जुल के काम करे के चाहीं. एही मौका प प्रधानमंत्री नरेन्द्र मोदी जी कहनी कि हमनी सभलोग राष्ट्र निर्माण प्रक्रिया
सेना आजु बुध का फजीरहीं म्यांमार का सीमा से लगल इलाका में नागा उग्रवादी संगठन नेशनल सोशलिस्ट काउंसिल ऑफ नगालिम (खापलांग) का खिलाफ एगो बड़हन कार्रवाई क के बहुते उग्रवादियन के मार गिरवलसि. सेना के कवनो जवान के हताहत होखे के खबर नइखे. कार्रवाई अपने देश के इलाका में भइल आ सीमा पार करे के
बसपा अपना सीनियर नेता लालजी वर्मा के विधानसभा में अपना गोल के नयका नेता बहात क दिहलसि. ओने सपा में अबहीं ले नेता नइखन चुनाइल. हद त ई बा कि गोवा आ मणिपुर में दुसरका जगहा आइल भाजपा आनन फानन में आपन नेतो चुन लिहलसि आ सरकारो बना लिहलसि जबकि शानदार बहुमत मिलल यूपी आ
यूपी में चाचा भतीजा के रार अबहीं ले थमल नइखे आ चुनाव बाद एकरा एक बेर फेरु फफके के अनेसा बन गइल बा. आजु जसवंतनगर विधानसभा सीट से सपा प्रत्याशी के रूप में आपन नामांकन दाखिल कइला का बाद ओहिजा बोलावल सभा में शिवपाल ऐलान कइलन कि 11 मार्च का बाद ऊ नेता जी संगे
बिहार आ यूपी का परिवहन विभागन का बीच पिछला मई महीना में भइल समझौता के लागू करत बिहार सरकार सात गो रूटन प बस चलावे के इजाजत दे दिहलसि. बिहार राज्य परिवहन प्राधिकार के बैठक में एह बसन ला परमिट जारी कइल गइल बा. अब बिहार राज्य पथ परिवहन निगम एह रुटन पर आपन बस
बिहार सरकार अतवार का दिने फेरु शराबबन्दी लागू क दिहलसि. पिछला कानून के पटना हाई कोर्ट गैरकानूनी बतावत रद क दीहले रहुवे. बाकिर जिदियाइल नीतीश कुमार पिछलको ले कड़ा कानून लागू करे वाला दोसर अध्यादेश जारी करा दिहलन. सरकार के एह फैसला के राज्य के विरोधी दल निन्दा कइले बाड़ें आ कानून में बदलाव करे
पटना हाई कोर्ट आजु बिहार में पिछला 5 अप्रेल से लागू शराबबन्दी कानून के रद क के कानून में जनता के भरोसा जगा दिहलसि. सत्ता का नशा में चूर हो के बनावल नीतीश कुमार के एह कानून से बिहार में आम आदमी के चैन छीना गइल रहुवे. खेत खाए गदहा मार खाए जोलहा वाला कहावत


text:
– डाॅ. अशोक द्विवेदी
हमार बाबा, ढेर पढ़ुवा लोगन का बचकाना गलती आ अज्ञान पर हँसत झट से कहसु, “पढ़ लिखि भइले लखनचन पाड़ा !”
पाड़ा माने मूरख; समाजिक अनुभव-ज्ञान से शून्य. आजकल तऽ लखनचंद क जमात अउर बढ़ले चलल जाता. ए जमात में अधूरा ज्ञान क अहंकार आ छेछड़पन दूनों बा. कुतरक त पुछहीं के नइखे. ई लोग कबो “आधुनिकता आ बदलाव” का नाँव पर त कबो देखावटी “स्त्री मुक्ति” का नाँव पर आ कबो कबो समता-समाजवाद का नाँव प पगुरी (वैचारिक जुगाली )करत मिलिए जाला.
सावन का एही हरियरी तीज पर एगो बिद्वान भड़क गइले. उनका ए तीज बरत करे वाली लइकी आ मेहरारुवन में मानसिक गुलामी आ पिछड़ापन लउके लागल. कहले कि मेहरारुवन के ई बरत-परब बंद क देबे के चाही. एम्मे पुरुष-दासता क झलक मिलत बा. सुख सौभाग आ पति का दीरघ जीवन खातिर काहें खाली मेहरारुवे बरत करिहें सऽ? फेसबुक पर उनका एह नव बिचार प “झलक दिखला जा” देखे वाली एगो बोल्ड मेहरारू उनकर टनकारे सपोट कइलस. फेर त फेसबुकिया भाई लोग के मन बहलाव क उद्दम भेंटाइ गइल.
कुछ दिन से सावन का महीना में महादेव का भक्ति भाव में लरकल-लपटाइल लोगन क हर हर -बम बम सुनत हमहूँ रमल रहलीं. ओने झुलुवा झूलत, कजरी गावत लइकी मेहरारुन क उत्सव-परब हरियरी तीज आ गइल. प्रेम आ हुलसित उल्लास क अइसन सहज अभिव्यक्ति करे वाला परब जान लीं कि हमार सुखाइल मन अउरी हरियरा गइल. कजरी राग के रस-बरखा मन परान तृप्त क दिहलस. लोक-उत्सव इहे न हऽ; हम सोचलीं. ओने हमार बिद्वान पढ़ुवा मित्र पगुरी में बाझल बाड़े. उनके प्रेम आ हुलास से भरल ए मौसम में मानसिक गुलामी लउकत बा. ए लोक परब का बत में सुन्दर सुजोग वर (जीवन साथी) भा पति के आयु आ सौभाग क कामना में असमानता आ अनेत लउकत बा. ऊ समता खातिर अतना खखुवाइल बाड़े कि सुई का जगहा तलवार उठावे प आमादा बाड़े.
अब हम उनके कइसे समझाईं कि “लोक” आ ओकरा सांस्कृतिक-अभिप्राय के रहस्य समझे खातिर लोक का भावभूमि पर उतरे के परेला. विरासत में मिलल आचार-बिचार ठीक से समझला का बादे न ओकरा के पुनरीक्षित भा नया रूप रंग देबे का बारे में सोचल जाई. तीज, चउथ आ भइया दूज आ जिउतिया (जीवित पुत्रिका) भूखे वाली मेहरारुवन क मनोभूमि प उतरऽ त बुझाई कि उनहन का एही अवदान पर परिवार आ समाज टिकल बा. उनहन का पवित्र मनोभाव आ कामना के मानसिक दासता क संज्ञा दे दिहल त्याग तप आ प्रार्थना के अपमाने न बा.
अतीत क कवनो बात कइला भा ओकर परतोख देहला पर कुछ बुद्धजीवी कुटिल मुस्कान काटत हमके परंपरावादी कहि सकेला बाकि हम भोजपुरिया लोक आ जीवन संस्कृति के हईं. अतीत में कुल्हि माहुरे नइखे; ओमे अमृतो छिपल बा जेवन हमन का जीवन के नया भावबोध आ अनुभव ज्ञान संपदा से जोरि सकेला. भौतिक तरक्की आ नव ज्ञान का जोम में हमन का पीढ़ी के संवेदनहीन आ मूल्यविहीन हो जाये क ज्यादा खतरा बा.
लोकज्ञान पहिलहूँ शास्त्र ज्ञान ले कम ना मनात रहे आ शास्त्रमत ‘लोकमत’ से पछुवा जात रहे. लोक आ शास्त्र मिलिये के हमहन का समाज के संस्कारित कइलस. लोकधर्म मानवधर्म बनल आ मानव का स्वच्छन्दता आ निरंकुशता के अनुशासित कइलस; ओके संस्कारित कइ के समाजिक बनवलस. हमहन क भोजपुरिया समाज एही आचार बिचार आ संस्कार से बन्हाइ-मँजाइ के चमकल. काल चक्र में अलग अलग समय सदर्भ में, एह लोक रीति में कुछ अच्छाई कुछ बुराई आइल होई; बाकिर कुल मिलाइ के हमहन का पारिवारिक संस्कृति क नेइं (नींव) एही तरे परल.
(आगा अगिला बेर)


text:
लफुअन के संगत में पड़ कमे उमिर में गुड्डूआ के जुआ क लत लाग गईल. एक महीना बाद संघतिहन के निहोरा प उ डेरात-डेरात फेनु जुआ खेले बईठ गईल. घरे आईल त माई के धियान से देखSलस, माई के तबियत ठीक-ठाक देख ओकरा कुछ संतोष भईल.
फेनु .... दूसरा, तीसरा आ चउथो दिन जुआ खेलSलस आ घरे आ के माई के धियान से देखSलस, माई एकदमे ठीक रहली उनुका कुछो ना भईल रहे. गुड्डूआ अब बुझ गईल जे उ झूठे डेरात रहे, माई खलिहा डेरवावे खातिर आपन किरिया खियअईले रहली. इ किरिया-उरिया से कुछो ना होला.
(मौलिक व अप्रकाशित)
पिछला पोस्ट ==> भोजपुरी लघुकथा : कुक्कुरजात
Views: 163
आभार स्वेतांक गुप्ता जी.


text: यात्रा का नया अंक 'नयी सदी के कविता पर केन्द्रित है! इस अंक में -----नील कमल, सिद्धेश्वर सिंह, संतोष चतुर्वेदी, महेश पुनेठा, पंकज पराशर, प्रेमचंद गांधी, जयप्रकाश मानस,, रति सक्सेना, वंदना शर्मा, रश्मि भारद्वाज, मणि मोहन, देवेंद्र आर्य, राजकिशोर राजन, शहंशाह आलम अरविंद श्रीवास्तव, सुंदर सृजक, रामजी तिवारी, आत्मा रंजन, नीलोत्पल, सोनी पाण्डेय, वंदना गुप्ता, अंजु शर्मा, हेमा दीक्षित, वंदना देव शुक्ल, एस पी सुधेश, महाभूत चंदन राय, आशीष नैथानी, नित्यानंद गायेन, कुमार निर्मलेन्दु , प्रत्यूष मिश्र,, संजय कुमार शाण्डिल्य, नवनीत शर्मा, परमेश्वर फुंकवाल, कमल जीत चौधरी, अस्मुरारी नंदन मिश्र, कृष्णधर शर्मा, पंकज मिश्र, बिपिन कुमार शर्मा, आयुष आस्तीक, भावना मिश्र, वंदना मुकेश, क्षमा सिंह, अनुपमा तिवारी, पवन चौहान, अरविंद कुमार, प्रदीप शुक्ल, समीर कुमार पाण्डेय, रविभूषण पाठक, सुदीप सोहनी, तरुण त्रिपाठी आदि कवियों की कविताओं के आधार पर नयीसदी की कविता पर दो सुदीर्घ लेख।


text:
आनंद मीडिया इन्टरटेनमेंट के बैनर तले बनल भोजपुरी फिलिम ’मेरे साजन तेरे कारण’ के पहिला झलक पिछला दिने जारी कर दिहल गइल. प्रेम त्याग पर बनल एह फिलिम के निर्देशक हउवें राजीव राय. फिलिम के पूरा शूटिंग उत्तर प्रदेश के गोंडा आ फैजाबाद जिला में भइल बा. एहमें कुल आठ गो गाना बा आ आठो सुने में मीठ आ मनोरंजन से भरपूर बाड़ी सँ.
निर्देशक राजीव राय, संगीत के.रत्नेश, छायाकंन पवन गुप्ता, फाईट सिंह इज किंग, नृत्य केदार सुब्बा, आ एडीटर विनोद हउवें.
मुख्य कलाकारन में अपूर्वा, रवि राज, अवधेश मिश्रा, मनोज टाइगर, गोपाल राय, पूनम सिंह, अनूप अरोरा, अनामीका पाण्डेय, देव सिंह, अनुराग, महेश, लाखन अउर अनूप शामिल बाड़ें.
(संजय भूषण पटियाला)


text:
जिला वाराणसी, ब्लाक चोलापुर, गावं बेला दलित बस्ती। इहां के दलित बस्ती में पचास घर हव। वहां तीन पीढ़ी से शौचालय ना होवे से इहाँ के लोग बहुत परेशानी के सामना करे के पड़त हव।
रामेश्वर, अशोक, रामा प्रसाद, गीता, अंजली, मनीषा लाल बहादुर समेत कई लोग के कहब हव कि हमने के शौचालय ना रहे से बहुत परेशानी के सामना करे के पड़त हव। खेत में जब बोआई, जोताई हो जाला तब मेहरारून के बहुत दिक्कत होला। आदमी लोग त कहीं जाके बईठ लेवेलन। लेकिन मेहरास्न के जगह नाहीं मिल पावत। अगर दिन में कभी पेट खराब हो जाई त दिन में इधर उध कहीं छिप के बइठे के पड़ला। गंाव के प्रधान से हमने केतना बार कहली लेकिन एको बार गावं के हलत देखे नाहीं अइलन। जब वोट लेवे के रही त पचास बार अहियन। लेकिन जब गावं में प्रधान हो जहियन त खाली नाम के प्रधान रहलन। प्रधान भइले पर मुंह से ठीक से बोली निकलबे ना करी त समस्या का सुनियन।
इ सब के बारे में प्रधान नन्दलाल के कहब हव कि हम अपै्रल 2013 में 180 शौचालय के प्रस्ताव देहले हई अभहीं तक नाहीं आएल हव हम कुछ कह ना सकित कि कब तक आई।
जिला वाराणसी, ब्लाक चोलापुर, गावं बेला दलित बस्ती। इहां के दलित बस्ती में पचास घर हव। वहां तीन पीढ़ी से शौचालय ना होवे से इहाँ के लोग बहुत परेशानी के सामना करे के पड़त हव।


text:
भोजपुरी समाज को समर्पित सम्पूर्ण पारिवारिक भोजपुरी फिल्म ’माई के अंचरवा बाबूजी के दुलार’ का पहला लुक जारी किया गया है. इस फिल्म का मई में उत्तर प्रदेश और बिहार में भव्य प्रदर्शन किया जायेगा. व्रजराज फिल्म्स प्रस्तुत इस फिल्म का निर्माण फिल्म निर्मात्री कामिनी बेन एवं निर्माता कन्नू भाई पटेल ने किया है. कई फिल्मों का कुशल निर्देशन कर चुके फिल्म के निर्देशक श्यामचरण यादव फिल्म का निर्देशन किये हैं. फिल्म के लेखक अशोक देहाती, संगीतकार अशोक सिन्हा, गीतकार प्यारेलाल यादव कविजी, राजेश मिश्रा, धनञ्जय भट्ट, मुन्ना दूबे व अशोक लाल देहाती हैं. फिल्म के सभी गीत बहुत ही कर्णप्रिय हैं जिसे स्वर दिया है उदित नारायण, इन्दू सोनाली, कल्पना, पामेला जैन, अलोक कुमार, रुपेश मिश्रा, पामेला जैन, मोहन राठौड़, अनामिका सिंह ने. फिल्म का छायांकन सावंत कुमार, नृत्य अशोक मयंक व संतोष कुमार, मारधाड़ प्रदीप खड़का, कला गौतम का है. फिल्म का पोस्ट प्रोडक्शन मुंबई के पिक्सल डी स्टूडियो में किया गया है, जहां पर हॉलीवुड बॉलीवुड बहुत सी फिल्मों का पोस्ट प्रोडक्शन किया जा चुका है. अब यहां पर पहली बार इस भोजपुरी फिल्म का पोस्ट प्रोडक्शन किया जा रहा है. इस फिल्म की शूटिंग उत्तर प्रदेश के कुशी नगर के खूबसूरत स्थलों पर की गई है.
भोजपुरी माटी में पले बढ़े नवोदित नायक ’बबलू राय’ इस फिल्म के माध्यम से सिने जगत अपने करियर की शुरुआत कर रहे हैं. इस फिल्म से भोजपुरी सिनेमा को एक नया चेहरा मिलने जा रहा है. इनके साथ बबली गर्ल खूबसूरत सिनेतारिका ’ऋतू सिंह’ की जोड़ी दर्शकों को खूब पसंद आने वाली है. फिल्म मुख्य कलाकार नवोदित बबलू राय, ऋतू सिंह, कुणाल सिंह, विनोद तिवारी, अंतर्राष्ट्रीय सिनेतारिका अनीता सहगल, बालेश्वर सिंह, धर्मेन्द्र सिंह, सीपी भट्ट, टाईगर यादव, ज्ञान सिंह, अलोक श्रीवास्तव, सतीश राय, मकसूद आलम, आशा चौहान, सुहानी, प्रतिभा मिश्रा, पायल मिश्रा, सौरभ कुमार, शैलेश पाण्डेय, राहुल कुमार, सत्यदेव यादव, केतन ओझा हैं.
(रामचन्द्र यादव)


text:
जिला महोबा, ब्लाक चरखारी, गांव बैहारी। एते की 35 साल की गीता आपन आप-बीती एसे सुनाउत हे। गीता बताउत हे कि मोई शादी लगभग पन्द्रह साल पेहले बैहारी गांव के बब्लू पुत्र गुलजारी राजपूत के साथे भई हती। पेहले मोओ आदमी मोये नींक से राखत हतो। जभे से मोई दूसर लड़की हो गई हती। तभे से बब्लू मोये साथे मारपीट करन लगो हतो। में ऊखी मारपीट सहत हती, पे जभे मोये तीसरी दइयां भी लड़की भई तो मोये साथे मारपीट करके घर से निकार दओ। अब चार साल से अपने मायके में रहत हों। एतई रह के बनी मजदूरी करके आपन पेट पालत हों। मोओ आदमी कहत हे कि मोये नई राखने आय। काय से तोये लड़का नई होने हें। गीता की 13 साल की लड़की दीक्षा ने बताओ कि में ओर छोटी बहन सपना अपने बाप के एते रहत हते। पन्द्रह दिन पेहले ऊने हमखा मारो ओर चिमटा गरम करके छुवा दओ हे। हम दोनऊ ओते से अकेले अपने नानी के एते भाग आई हें। काय से हमखा बाप, दादी के साथे पूरा परिवार मारत-पीटत हतो।
बब्लू को बाप गुलजारी बताउत हे कि ऊ दोनऊ जने आपस में लड़ाई करत हें तो हम का कर सकत हें। काय से ऊ एक-दूसरे की बात नई सहत आय। गीता जान के अपने मायके में रहत हे। लड़कन खे लाने कोनऊ कछू नई कहत हे।
लड़का न होय पे निकार दओ घर से
जिला महोबा, ब्लाक चरखारी, गांव बैहारी। एते की 35 साल की गीता आपन आप-बीती एसे सुनाउत हे। गीता बताउत हे कि मोई शादी लगभग पन्द्रह साल पेहले बैहारी गांव के बब्लू पुत्र गुलजारी राजपूत के साथे भई हती। पेहले मोओ आदमी मोये नींक से राखत हतो। जभे से मोई दूसर लड़की हो गई हती। तभे से बब्लू मोये साथे मारपीट करन लगो हतो। में ऊखी मारपीट सहत हती, पे जभे मोये तीसरी दइयां भी लड़की भई तो मोये साथे मारपीट करके घर से निकार दओ। अब चार साल से अपने मायके में रहत हों। एतई रह के बनी मजदूरी करके आपन पेट पालत हों। मोओ आदमी कहत हे कि मोये नई राखने आय। काय से तोये लड़का नई होने हें। गीता की 13 साल की लड़की दीक्षा ने बताओ कि में ओर छोटी बहन सपना अपने बाप के एते रहत हते। पन्द्रह दिन पेहले ऊने हमखा मारो ओर चिमटा गरम करके छुवा दओ हे। हम दोनऊ ओते से अकेले अपने नानी के एते भाग आई हें। काय से हमखा बाप, दादी के साथे पूरा परिवार मारत-पीटत हतो।


text:
कानून के पढ़ाई ला अदालत के सहारा
नयी दिल्ली 13 जून (वार्ता). उच्चतम न्यायालय आजु अपना आदेश में देश के विधि विश्वविद्यालयन आ कॉलेजन में दाखिला खातिर करावल गइल ऑनलाइन परीक्षा ‘कॉमन लॉ एडमिशन टेस्ट’ (क्लैट CLAT 2018) में तकनीकी दिक्कतन का चलते पूरा परीक्षा ना दे पावे वाला नाहियो त 400 अभ्यर्थियन के अलगा से अंक देबे के कह दिहलसि.
परीक्षा का तुरते बाद ई लोग अदालत के सहारा लिहले रहुवे कि तकनीकी दिक्कतन का चलते ई लोग आपन परीक्षा ठीक से ना दे सकल आ परीक्षा के रद्द कइल जाव. बाकिर तब अदालत एह निहोरा के ना मनलसि आ शुरु हो गइल काउन्सिलिंगो के ना रोकलसि. अब आजु का आदेश में कहल गइल बा कि एह लोग के दीहल अतिरिक्त अंक जोड़ के नया मेधा सूची 16 जून ले बना लीहल जाव आ ओही आधार पर दुसरकी काउन्सिलिंग करावल जाय.
जाने जोग बा कि देश के 19 गो प्रतिष्ठित विधि महाविद्यालयन में खातिर क्लैट परीक्षा करावल जाला. पुछला 13 मई के भइळ एह परीक्षा में 54450 अभ्यर्थी शामिल भइर रहलें. अदालत के कहना बा कि एह लोग के दीहल परीक्षा में सही आ गलत का आधार पर बाकी परीक्षा ला औसत अंक अलग से दीहल जाव.


text:
भोजपुरी के प्रमुख टीवी चैनल अंजन टीवी का तरफ से साल २०१३ के नंबर वन नायिका रिंकू घोष, नंबर वन खलनायक संजय पांडे, सर्वश्रेष्ठ एक्शन स्टार विराज भट्ट, बेस्ट सपोर्टिंग एक्ट्रेस गुंजन पंत आ बेस्ट आयटम डांसर सीमा सिंह के चुनल गइल बा.
रिंकू घोष, संजय पांडे आ गुंजन पंत के फिलिम “कोठा” में ओह लोग के किरदारन खातिर चुनल गइल.
नंबर वन नायक चुनइले खेसारीलाल यादव अपना फिलिम “बलमा बिहार वाला” बदे.
अंजन टीवी का हिसाब से साल के सर्वश्रेष्ठ फिलिम रहल आदि शक्ति के परोसल फिलिम “वर्दी वाला गुण्डा”.
विपिन सिंह के फिलिम “प्रतिघात” के किरदार ला सर्वश्रेष्ठ सर्पोटिंग एक्टर, मनोज टाईगर के फिलिम “सपूत” के किरदार ला बेस्ट कामेडियन, फिलिम “मरते दम तक” ला सीमा सिंह के बेस्ट आयटम डांसर, फिलिम “कसम वर्दी के” का किरदार ला विराज भट्ट के सर्वश्रेष्ठ एक्शन स्टार, फिलिम “रानी नं. ७८६” के किरदार ला बेस्ट एक्शन नायिका रानी चटर्जी, फिलिम “रखवाला” ला बेस्ट निर्देशक असलम शेख के चुनल गइल.
अंजन टीवी का ओर से बेस्ट लोक गायक पवन सिंह के आ बेस्ट लोक गायिका देवी के चुनल गइल बा.
बेस्ट जोड़ी चुनाइल अंजना सिंह आ यश के फिलिम “राजा जी आई लव यू” के जोड़ी ला.
रिंकू घोष, विराज भट्ट, सीमा सिंह, गुंजन पंत आ सीमा सिंह के सर्वश्रेष्ठ चुनइला प सबे ओह लोग के बधाई दिहल आ अंजन टीवी के धन्यवाद.
(शशिकांत सिंह, रंजन सिन्हा)
(३१ दिसंबर १३)


text:
कोल्ड ड्रिंक
कोल्ड ड्रिंक (अंगरेजी: Cold drink) या ठंढा एक तरह के पेय हवे, जवन आमतौर प कार्बोनेटेड पानी, मिट्ठा आ प्राकृतिक भा आर्टिफिशियल फ्लेवर मिला के बनावल गइल होला आ ठंढा क के पियल जाला। कुछ ठंढा सभ बिना कार्बोनेटेड पानी के भी बने लें, जइसे नींबू-पानी, लेमनेड, ऑरेंज सोडा इत्यादि; मीठ करे वाला पदार्थ भी हमेशा चीनिए ना होला बलुक फल से निकले वाला मीठा (फ्रक्टोज) या फल के प्राकृतिक जूस, चीनी के बिकल्प (डायट सबस्टिच्यूट) इत्यादि, या इनहन के मिलजुल रूप में इस्तेमाल से बनल हो सके ला। एह पेय सभ में कैफीनो कुछ मात्रा में हो सके ला, रंग आ महक खाती आ संरक्षित रखे खाती कृत्रिम रसायन के इस्तेमाल भी हो सके ला।
अंगरेजी में इनहन के सॉफ्ट ड्रिंक भी कहल जाला जे शराब भा अन्य एल्कोहल वाला पेय के तुलना में इनहन के हलका होखे के कारण पड़ल नाँव हवे। इनहन में कुछ मात्रा में एल्कोहल भी मौजूद हो सके ला हालाँकि, कौनों पेय के गैर-एल्कोहलिक कहल जाए खातिर ओह में 0.5% से कम एल्कोहल होखे के चाहीं।[1][2] एह पैमाना के आधार पर फल के जूस आ चाय नियर पेय भी सॉफ्ट ड्रिंक के श्रेणी में आ जालें, हालाँकि ई नाँव परंपरा में इनहन खातिर ना इस्तमाल होला।
आमतौर पर इनहन के खूबे ठंढा (चिल्ड) क के परोसल जाला, बाकि कुछ अइसन ड्रिंक सभ के आम तापमान प भी आ कुछ के त बाकायदा गरम क के भी परोसल आ पियल जाला।[3] कोल्ड ड्रिंक कई रूप में बजार में मौजूद बाड़ी सऽ जेह में कैन में, शीशा के बोतल में या गिलासनुमा बोतल में भरल रूप प्रचलित बाने। प्लास्टिक के बोतल छोटहन साइज से ले के दू-अढ़ाई लिटर तक ले के मात्रा ले के मौजूद बाड़ीं। कोल्ड ड्रिंक सभ के चलन आमतौर पर फास्ट फूड के साथ, या जश्न के माहौल में हल्का ड्रिंक के रूप में, परिवार में नाश्ता इत्यादि के साथ आ सिनेमा में आ रेस्टोरेंट में बहुत बा। इनहन के पाइप (स्ट्रा) से, गिलास में ढार के, या फिर कैन या बोतल से सीधे भी पियल जाला। कुछ दसा में, इनहन के इस्तमाल एल्कोहल वाला पेय के साथ मिला के काकटेल बनावे में भी कइल जाला।
संदर्भ[संपादन]
- ↑ "Electronic Code of Federal Regulations". यूनाइटेड स्टेट्स सरकार. पहुँचतिथी 25 फरवरी 2011. देखीं §7.71, पैरा (e) आ (f).
- ↑ "What Is Meant By Alcohol-Free? : The Alcohol-Free Shop". Alcoholfree.co.uk. 2012-01-08. पहुँचतिथी 2013-03-26.
- ↑ Jed Portman (2013-01-11). "Have You Ever Tried Hot Dr. Pepper? | Serious Eats: Drinks". Drinks.seriouseats.com. पहुँचतिथी 2013-05-08.


text:
मैनास प्रोडक्शन प्रा. लि. के बैनर तले बनत भोजपुरी फिलिम ‘सजना मंगिया सजाईदा हमार’ के शूटिंग के पहिला शेड्यूल अबही पूरे भइल रहुवे कि निर्माता हलचल सिंह पार्टी बोला दिहलन. एह पार्टी में निर्देशक ओम प्रकाश यादव आ संगीतकार राकेश निराला के साथही सगरी कलाकार आ टेक्निशियनो शामिल भइले.
एह मौका प वइसे त सगरी कलाकार चकाचक होके आइल रहले बाकि फिलिम के हीरोइन नेहाश्री बखूबी तइयार होके आइल रही आ सभे उनका हुस्न प फिदा हो गइल रहे. आ इ खूबसूरत समां तब अउरी जम गइल जब निर्देशक ओम यादव एक्शन बोल के पार्टी में अपना फिलिम के गीत बजवा के रस भर दिहलन. हर चीज गूंजे लागल रहे आ एह माहौल में निर्माता हलचल सिंह अपना के रोक ना पवले आ लगले डांस करे. आ उनकर छरहर डांस धूम मचा दिहलसि जवना में सभे शरीक हो गइल रहे.
(दिनेश यादव)


text:
जब भईया के ससुरारी भऊजी रहेली ओहघरी देवरलोग कवनो ना कवनो बहाने जाला। बाकी निगाह त भऊजी के कुंवार बहीन प रहेला। ई नाता भी तनी ना भरपूर रसगर होला। भऊजी के बहीन लोग के भी ई नीमने लागेला।एही भाव के उपर ई गीत-
दीदीया के देवरा
कतहीं जाईं कहीं लुकाई उ हमके पीठीअवले बा,
दीदीया के देवरा हमरे प ए सखी डीठ गड़वले बा।
मोका पावे तब चलि आवे, आवते रंग जमावेला,
हमरा माई के माईजी कहिके, छनभर में फुसीलावेला,
का का कहीं कईसे कहीं कि, उ का हमरा के बतलवले बा,
दीदीया के देवरा—————-डीठ गड़वले बा।
माई से कहि के ले गईल बजारे, बुलेट प बइठाई के,
मारे बीरेक उ अचके में , लेला मजा सटाई के,
पता ना कईसन कईसस टोना, हमरो मन सहकवले बा,
दीदीया के देवरा—————-डीठ गड़वले बा।
पीजा बरगर रोजे खीयावे, होटल में बइठाई के,
कालाकंद आ कालाजामुन, औडर से मंगवाघ के,
होटल में जाए के रोज, हमरा के आदत धरवले बा,
दीदीया के देवरा —————–डीठ गड़वले बा।
पावे अकेले धरे अंकवारी, धके गोदिया में सटावेला,
अंखिया में झांकत हमरा के, अजबे मन बहकावेला,
दीदीया के गोतीनी होइए जाईब, ईअईसन लत लगवले बा,
दीदीया के देवरा—————डीठ गड़वले बा।
(देवेन्द्र कुमार राय)
ग्राम +पो०-जमुआँव, पीरो , भोजपुर, बिहार
पढ़ीं: विद्या शंकर विद्यार्थी जी के लिखल देवी गीत


text:
आर.बी. इन्टरप्राईजेस के बैनर तले बने जात भोजपुरी फिलिम ‘लगा देना जान की बाजी‘ के संगीतमय मुहूर्त पिछला दिने मुंबई के अंधेरी वेस्ट के साउंड ट्रेक स्टुडियो में नारियल फोड़ के कइल गइल.
एह फिलिम के निर्देशक मिथिलेश अविनाश बतवलें कि शूटिंग अगिला महीना शुरू होखी. फिलिम का बारे में कहलें कि एह फिलिम में देखावल गइल बा कि समाजिक बुराईयन के मेटावे खातिर कइसे एगो नवही के कोशिश सफल होखत बा. लाख बाधा का बावजूद नायक हारत नइखे आ खराब लोगन के पोल खोलत ओह लोग के समाज का सोझा ले आवत बा.
मुहूर्त के शुभ अवसर पर गायिका इन्दू सोनाली के आवाज में गीतकार मुन्ना दुबे के लिखल गीत संगीतकार छोटे बाबा के निर्देशन में रिकार्ड कइल गइल.
फिल्म के निर्माता राहूल मंडल, लेखक निर्देशक मिथिलेश अविनाश, गीतकार अशोक सिन्हा, विनय बिहारी, आ मुन्ना दुबे, संगीतकार छोटे बाबा, छायांकनकर्ता डी.के.शर्मा, नृत्यनिर्देशक संतोष सर्वदर्शी,आ मनोज आयामी हउवें.
मुख्य कलाकारन में विनय राणा, योगी ठाकुर के नाम तय बा. बाकी कलाकारन के फाइनलाइज कइल जात बा.
(संजय भूषण पटियाला)


text:
भोजपुरी सिनेमा के रानी रानी चटर्जी ला साल 2013 बहुते सौभाग्यशाली रहल. एह साल रानी के सगरी फिलिम बॉक्स ऑफिस पर शानदार बिजनेस कइली स.
एह साल रानी के पहिलका फिलिम रहल रविकिशन संगे के ‘साली बड़ी सतावेली’ आ बेहद सफल रहल. होली पर आइल ‘गंगा जमुना सरस्वती’, आ मई में आइल ‘शेरनी’ बॉक्स ऑफिस पर शानदार बिजनेस बटोरली स. फेर 14 जून के आइल उनकर फिलिम ‘प्रेम दीवानी’ ओ बॉक्स ऑफिस पर शानदार सफलता पवलसि आ बड़हन हिट साबित भइल. एहमें रानी के नायक रहले राकेश मिश्रा.
एह फिलिम में राकेश मिश्रो के लोग खूब पसंद कइल आ बिहार के कई सिनेमाघर में फिलिम 50 दिन पूरा कइलसि.
एह साल जवन अउरीओ फिलिम अइली स रानी के ओहनी में रानी नं० 786, दम होई जेकरा में उहे गाड़ी खुटा आ इंस्पेक्टर चाँदनी ओ के दर्शकों खुब पसंद कइले.
(प्रशांत निशांत)
(२२ दिसंबर १३)


text:
देग देग पs काँटा ,बा ओह में राह बानावे के ।
लक्ष्य के अपना पूरा करे के, बा मंजिल के पावे के ।।
सोच के हरमेश उच्चा राखs, छोट ना सोचल जाला हो।
खुद बा खुद राह मिलेला, मंजिल भी मिल जाला हो।।
कर्तव्य के अपना छोड़s नाही, बा दुनिया के दिखलावे के……
हँसत रहs मुस्कुरात रहs, आगे ही बढ़त रहs हो।
मातृ भाषा के भुलब नाही, इहे कहत रहs हो।।
आगे आगे रखे के बा,एकर गौरव बा बढावे के……
सपना कबो झूठ ना होला, हिम्मत चाही पूरा करे के ।
लड़ झगड़ के हांसिल होखे,चाहे नउवत आ जाऊ मरे के ।।
पीछे फिर भी हटे के नइखे,बा खुशी के दिप जरावे के…….
नाता कबो टूटे नाही, सांस भले ही छूटे हो।
दुनिया बैरी हो जाऊ, चाहे आपन रूठे हो।।
मन में ठानल गीत खुशी के ,बा इक दिन गावे के…..
सांझ सबेरे उठत सुतत, मन में एकहि बात रहे।
बिना थकले चलते रहs, चाहे अन्हरिया रात रहे।।
सफलता कदम चूमि,दिन गईल लोर बहावे के……
खुद पs राखs भरोशा,सभ गलत फरेमी दूर होई।
तोहरा सोझा झुके खातिर,सभ के सभ मजबूर होई।।
सही दिशा में चलत रहs,ध्यान नाही हटावे के…..
मुसीबत से लड़ते लड़ते, बा उहा तक जाए के ।
गंगा जी के पानी में, अबकी बा नाहाए के ।।
तन मन के सगरो मईलिया,रगड़ के बा छोडावे के…..
इरादा जब अटल रही, मुश्किल भी आसान होई।
कमल के जइसे कीचड़ में, तोहरो पहचान होइ।।
शान से सर उठा के ,बा बिगुल अब बजावे के………
जिनिगिया खुशी से भर जाई, करत रहs प्रयास के ।
उमीद ना कबो छोडीह, टूटे ना दीहs आश के ।।
फेरा में सभ के सभ रहेला,टँगरी खिंची गिरावे के….
पीछे ना मुड के देखs , छूट गईल से छूट गईल।
साथ ना केहू देला, तs दीपक कहs का भईल।।
खुद अकेला काफी बाडs,केहू का काम पड़ी ना आवे के….
दीपक तिवारी
ग्राम पोस्ट श्रीकरपुर, थाना गुठनी,जिला सिवान (बिहार)
पिन कोड-841435
देखीं: भोजपुरी के पुरनका फिलिम


text:
आरे रामा मगन बाड़े त्रिपुरारी, भोले भंडारी ए रामा … | गावे उमड़ी घुमड़ी के बदरिया खेले झिसी पच्चीसी फुहरिया रामा आरे रामा संगवा में गउरा मतारी, मगन…. | जल ढारे केहू बंम बोलेला केहू बेदना में कंठवा खोलेला रामा आरे रामा जिनगी के कहे लाचारी, मगन…. | टरे लागेला दुखवा पराला कवनो बांझिन के अँचरा भराला रामा आरे रामा अइला के देर बा दुआरी, मगन… | कवन कवन महातम गाईं जोगिया के आतम में बसाईं रामा आरे रामा भगति में टेरीं पुकारीं, मगन…. | विद्या शंकर विद्यार्थीRead More
Day: July 28, 2018
मड़ई
उड़े जिन आन्ही में पकड़ले बानी मड़ई दइबो हँसत होई देख ई दबंगई। उड़े— मड़ई उड़त हम धइ के बचवलीं जिनगी धरब कइसे उड़े जइसे पतई। हवा पानी अगिया से केतना लड़ब हम मड़ई का संगही उड़त देखीं मनई। मड़ई जगत उपलब्धि हउए अपनी मुअतो का बेर न छोड़त बने मड़ई । आनन्द संधिदूतRead More


text:
साल २०१३ के सबले हिट फिलिमन में शामिल रहल निर्देशक राज कुमार आर पाण्डेय के फिलिम “जीना तेरी गली में”. आ एही फिलिम से अपना अभिनय कैरियर के शुरुआत करे वाली अभिनेत्री प्रियंका पंडित के साल २०१३ के सर्वश्रेष्ठ नवोदित अभिनेत्री के अवार्ड से सम्मानित कइल गइल बा.
कांदिवली में आयोजित प्रेस मीडिया अवार्ड समारोह में उनुका के फ़िल्मी दिग्गजन के मौजूदगी में एह अवार्ड से सम्मानित कइल गइल.
मूल रुप से उत्तर प्रदेश के बाकिर गुजरात में पलाइल बढ़ल प्रियंका अपना अभिनय के शुरुआत गुजराती फिलिमन से कइले रही. अनेके गुजराती फिलिमन में अपना अदाकारी से दर्शकन के मन मोह लेबे वाली प्रियंका आखिरकार अपना माईभासा भोजपुरी के रुख कइली आ अपना पहिलके भोजपुरी फिलिम ला सम्मानितो भइली.
सिरिफ बढ़िए फिलिम करे के विचार राखे वाली प्रियंका जल्दिए निर्देशक अरविन्द चौबे के फिलिम “जानेमन” में लउकीहें. एह फिलिम में उनका साथे होखीहें खेसारी लाल यादव आ विराज भट्ट. एह फिलिम के अलावहू प्रियंका दू गो अउर बड़ फिलिम साइन कइले बाड़ी.
बहरहाल, अपना पहिलके फिलिम से दर्शकन के दिल जीतेवाली प्रियंका के ढेरो शुभकामना.
(उदय भगत)
(३१ दिसंबर १३)


text:
बिहार में एह घरी सिनेमा भोजपुरी के नंबर वन खलनायक संजय पांडे के जादू चलत बा. जेनिए जाई तेनिए सिनेमाघर में संजय पांडे के फिलिम लागल मिल जाई. एह समय उनकर चार गो फिलिम चलत बाड़ी सँ बिहार में आ चारो सुपर हिट बाड़ी सँ. एहमें निर्माता डा॰ सुनील के दिनेश यादव निर्देशित ‘प्रेम दीवानी’, राजकुमार पांडे निर्देशित ‘जीना तेरी गली में’, यश कुमार के ‘दिलदार सांवरिया’ आ मुकेश पांडे निर्देशित ‘सपूत’ शामिल बा.
अपना चारो फिलिमन के सफलता से संजय उछाह में बाड़ें. कहतारें कि बस देखेवालन के प्यार मिलत रहो अउर कुछ ना चाहीं. हर बड़का निर्माता अपना फिलिमन ला नायक केहु के बनावे खलनायक ला ओकरा हरहाल में संजय पांडे चाहीँ.
संजय पांडे अबहीं ‘घुस के मारब’ फिलिम के शूटिंग में व्यस्त बाड़े. शूटिंग उत्तर प्रदेश के जमानियां में चलत बा. अनेके शहरन आ गाँवन में शूटिंग कर चुकल संजय पांडे जमानियां में पहिला बेर शूटिंग करे आइल बाड़े आ उनका जमानियां में मज़ा आवत बा.
(शशिकांत सिंह, रंजन सिन्हा)


text:
के.बी. इण्टरप्राईजेज के प्रस्तुति आ राइडरमैन फिल्म्स अउर सुकृति फिल्म्स के बैनर तले बनल भोजपुरी फिलिम ‘रेजा’ के पोस्ट प्रोडक्शन आजुकाल्हु मुम्बई के रीमा आर्ट्स स्टूडियो में तेजी से चलत बा.
निर्माता हउवें कबीर भट्ट आ निर्देशक अजय के. झा. संगीतकार अमन श्लोक, गीतकार अरविंद तिवारी, अउर फणीन्द्र राव, लेखक बिट्टू सिंह, कोरियोग्राफर कानू मुखर्जी अउर महेश आचार्या, एक्शन हीरा लाल यादव, कैमरामैन नीतू इकबाल आ सह-निर्माता ज्योति भट्ट हउवें.
कलाकार बाड़े मनोज दाव, निरुपमा श्री, मोहिनी घोष, दीपक भाटिया, देव सिंह, देव कुमार, हीरा यादव, संजय वर्मा, गंगा वर्मा, संगीता सिन्हा, नीता, ललित झा, आइटम क्वीन सीमा सिंह वगैरह.
फिलिम का बारे में निर्माता कबीर भट्ट बतवले कि एकर कहानी ईंट भट्टा पर काम करे वाला मजदूरन पर बनल बा. एहमें एक्शन का संगही रोमांस आ कॉमेडीओ बा. निर्देशक अजय के. झा बतवले कि फिलिम के पूरा शूटिंग सीतामढ़ी में करावल गइल बा. एकरा के हर वर्ग के दर्शक पसंद करीहें काहे कि एहमें मनोरंजन का साथही एगो संदेशो मिलत बा.
(समरजीत)


text:
कहल जाला कि प्रकृति सबके कुछ-ना-कुछ गुण देले आ जब ऊहे गुण धरम बन जाला त लोग खातिर आदर्श गढ़े लागेला। बात साहित्य के कइल जाव त ई धरम के बात अउरी साफ हो जाला। ‘स्वांतः सुखाय’ के अंतर में जबले साहित्यकार के साहित्य में लोक-कल्याण के भाव ना भरल रही, तबले ऊ साहित्य खाली कागज के गँठरी होला। बात ई बा कि अबहीने भोजपुरी कवि जयशंकर प्रसाद द्विवेदी जी के पहिलकी कविता के किताब ‘पीपर के पतई’ आइल ह। ई किताब कवि के पहिलकी प्रकाशित कृति बा बाकिर ऊहाँ…Read More
Day: October 22, 2017
पियSकड़वा यार
हमार गाँव के तीन यार रले। सुखन मियाँ, रुबिन मियाँ , साधु पासवान। तीनो मे बहुत दोस्ती रहे। तीनो एके साथ ईटा पाथे चेमनी पर जा सन और एके साथे ईटा पाथ के चेमनी के पथेरी से वापस आवसन। अगर कवनों दोस्त के ईटा पाथे मे देरी हो जाए तS तीनो एक दुसरा के मदद कके जल्दी जल्दी एके साथे ईटा पाथ के चट्टी पर पहुँचत रले सन। जब तीनो यार चट्टी से वापस पैदल आवसन तS केहु माई के लाल ना रहे जे ऐ ई तीनो से बतीया लेव।…Read More
देश हित खातिर कर्तव्य
देश जोड़े वाला देश हित में बात करिंजा। नाही धरम धरम नाही जात-पात करिंजा । देश जोड़े वाला देश भारत के सपूत सबे भारत के जवान बा हिन्दू ,सिक्ख ,इसाई चाहे कवनो मुसलमान बा भारत बढ़े खूबे मेहनत, दिन -रात करिंजा देश जोड़े वाला देश सब बा भारतवासी अलगा अलगा जिम्मेवारी बा शिक्षक शिक्षा दान फौजी खातिर देश रखवारी बा आपन संगे अपने से ना ,घात करिंजा देश जोड़े वाला देश घर के मेहरारू घर के ले ली जिम्मेवरिया आऽपन कर्तव्य खूबे बूझे नाऊ बरिया आगे बढ़े वाला बढ़े ,ना…Read More
दियरी आ छठ परब के अनघा बधाई आ शुभकामना
लेखक औरी कवि लोगन से निहोरा
कवनो समाज के बिकास में ओकरा लेखकन / कवि / कलाकारन के बहुत बड़ जोगदान होला आउर भोजपुरी लोक साहित्य के बिकास में उनकर योगदान केहू से छिपल नइखे। हम भोजपुरी साहित्य सरिता के ओरी से राउर लोगन से निहोरा करत बानी कि राउर सभे आपन रचना भेजीं ताकि ऊ सबका सोझा राखल जा सके। राउर आपन कबिता, कहनी , लघुकथा भा साहित्य के केवनो बिधा होखे भेजीं। ई हमनी के अहोभाग रही कि ओके छाप सकीं जा। रचना भेजे के बेरा ए बातन के खियाल राखे के किरिपा करीं…Read More
भोजपुरी में बाल साहित्य
प्राचीन काल में भोजपुरी बिहार प्रांत के भोजपुर, आरा ,बलिया, छपरा, सीवान, गोपालगंज आ यूपी के कुशीनगर, देवरिया गोरखपुर, महराज गंज ,सिद्धार्थ नगर, मऊ , आजमगढ़, गाजीपुर आ बनारस के भाषा रहे बाकिर अब्ब आपन भोजपुरी एगो अंतर्राष्ट्रीय भाषा हो गइल बाटे । भोजपुरी खाली भारत के बिहारे यूपी के भाषा ना रहिके नेपाल , मॉरीशस, फीजी, गुआना, सूरीनाम जइसन देशन में भी बोलचाल के भाषा के रूप में फइल गइल बा । भोजपुरी भाषा में सभ तरह के साहित्य रचल जा रहल बा बाकिर बाल साहित्य के नाम पर…Read More
बाबा बउरहवा क बनारस बचल रही
‘ ए गुरु देखला ह न कलकत्ता में कइसे ओभरब्रिजवा अरराय के गिर पड़ल।टिविया में देखते दिमाग सुन्न पड़ गयल रहे हमार त।बतावा भाय अइसे भला काल आवेल।कहत हईं कि घोर कलजुग नाचत ह।जहंवे देखा उंहवे नासे नास।का होई ए भोलेनाथ अब केहुवे ना बची का।’ नन्हकू चहकत-बमकत अड़ी के बतरस में आन्ही-पानी नियन कूद पड़लन। ‘ ए नन्हकू भइया ! तू साँचो में कलकत्ता वालन क दुःख में दुखी हउवा कि अपने चिंता में दुबरात हउआ ई बतावा.. आंय।बनरसो में त ओभरब्रिज बनते न ह।डेरा जिन कवनो दिन ओहितरे…Read More
डिस्को पंडित के नामकरण
सन १९८४ में जब राम नगीना मिसिर के बड़का लईका के बियाह ठनाईल त मिसराइन न्योतली मोहल्ला के पड़ाइन शुक्लाइन डाक्टराईन ठकुराईन गडाईन तिवराईन दुबाईन गुप्ताईन इंजीनियाराईन अउरि मालिक के दफ़्तर के हेड क्लर्क लालबिहारी मिसिर के मेहरारू लक्ष्मी के २४ बरीस के होखलें दुन्नो मिसराइन के लईका बाकिर लक्ष्मी के लईका पप्पू के बियाहे में रघुवीर जाने अबेर भईल सकल से चकोर चित्त से पानी चरित्र से राम लक्ष्मी के छोट लईका बी.ए के पढ़ाई छोड़ दिहलें अउर सरकारी नोकरी नाहीं सपरल त करे लगलें पंडिताई बाऊजी के…Read More
भइया मलहवा रे
भइया मलहवा रे, कवने घटिया लागी नइया मोर।। नदिया अगम लागे, सघन सेवार आगे, भइया मलहवा रे, कतहीं ना लउकत बाटे छोर। भइया मलहवा रे, कवने घटिया लागी नइया मोर।। नाही गइनी पुरुब पछिम देखनी ना उतर-दखिन भइया मलहवा रे, असरा लागल बाटे तोर। भइया मलहवा रे, कवने घटिया लागी नइया मोर।। नदिया फुलाइल बिआ देखि-देखि काँपे हिया भइया मलहवा रे, घेरले अन्हरिया घनघोर। भइया मलहवा रे, कवने घटिया लागी नइया मोर।। रामपति रसिया सोई दिहनी समइया खोई भइया मलहवा रे, भइल चाहत बाटे भोर। भइया मलहवा रे, कवने घटिया…Read More
हे नारी तोहार केतना रूप
दुआर ओसार कुल साफ हो जायेके चाही , बाबू संझवे से सबके बिगड़त हउए । तनिको कही कसर ना रहे के चाही , बतायै देत हई । अबही हम स्कूले जात हई, देखी त मनेजर साहब काहे के बोलवले हउए । जब अपने घरे काम रहेला त बहरवौ अकाज पड़ल रहेला। अच्छा सुनत हउ कि ना हे भागवान , तोही से कहत हई । तनि बेटी के समझाय दिहा। माई बेचारी त गाय नियर ह। जवन बाबु कहि दें, होखे के चाही । आज दिदिया के देखै बदे लइका वाले…Read More